
Rhagymâdrcx]d. 


Ysgrifennwyd  y tair  drama  dilynol  ar  gyfer  cwmniau 
pentrefol.  Ceisiwyd  osgoi  trefniadau  cywrain  ynghyd 
o newid  golygfeydd  ar  y llw^dan  am  fod  y gôst  ynglyn 
a hynny  yn  llethu  llawer  cwmni  bychan  ar  ei  gychwyn- 
iad.  Gwelir  mai  cymeriadau  o blith  gwerin  Cymru 
a geisir  eu  portreadu,  ac  felly  lleiheir  y gôst  ynglyn 
ag  arwisgo’r  chwareuwyr. 

Gwelir  ambell  air  fel  slapan  yn  “ Yr  Unig  Fab’* — 
math  o deisen  a baratoir  ar  fyr  rybudd  gan  wragedd 
tyddynwyr  a gweithwyr  yn  Môn  a rhanau  o Arfon — 
sydd  yn  anadnabyddus  mewn  siroedd  eraill.  A chan 
fod  yn  angenrheidiol  i wrandawyr  drama  ddeaìl  pob 
gair  ac  awgrym  o’r  llwyfan  ar  amrantiad,  anogir  goruch- 
wyliwr  y llwyfan  i arfer  ei  ddoethineb  trwy  newid 
ambell  air  anhysbys  am  air  yn  cyfleu  cyífelyb  feddwl 
ag  sydd  yn  fwy  dealladwy  iV  gwrandawyr.  Rhoddir 
plan  ox  llv/yfan  ynghyd  âV  dodrefn  angenrheidiol. 
Dymunir  iV  chwareuwyr  gofio  pan  wneir  cyfeiriadau  at 
dde  ac  aswy^  mae  eu  de  ac  aswy  hwT^  feddyìir  pan  y 
safont  ar  y llwyfan  yn  wynebu  V gynulleidfa. 

Yr  Unig  Fab 


ACT  I. 

Ystafell  mewn  amaethdy  tyddynniür  yn  Sir  Fôn. 
Dodrefn  plaen,  bwrdd  crwn  ar  y llawr  a chadeirîaa  derw 
wrtho,  Cadair  freichiau  wrth  y tân,  ac  un  arall  wrth  y 
pared  yn  agos  tr  footlights  ; horse  ddillad  o flaen  y tân. 
a dillad  mah  arni  yn  eirio,  Mae  sospan  ar  y penian, 
Gwelir  Griffiih  Thomas  yn  eistedd  wrth  y bwrdd,  ar 
wraig,  Gwen  Thomas,  wrth  yr  horse,  yn  gwylied  y ìlaeth 
yn  twymno. 

Grifiìth*  Tipin  chwanag  o’r  llaeth  ’na,  Gwen. 

Gwen.  ’Does  yna  cìclim  yn  y jwg  ? 

Griffith.  We!a*  i ddim,  ond  mae  o*n  haws  i weld  na’r 
menyn  ar  y frechdan  yma. 

(Gwen  yn  tywallt  y llaeth). 

Gwen*  Sut  ffair  gawsoch  chi  heiddiw  ? 

Gliffith.  ’Roedd  gofyn  reit  dda  ar  y gwarthaig. 

Gwen»  Gawsoch  chi  bris  go  dda  am  Mwynig  ? 

Grìffîth.  Mi  ges  bris  go  lew.  ond  fydd  o ddim 
llawar  ar  gyfar  y rhent. 

{Griffith  yn  esíyn  pwrs  i Gwen,  a hithaun  ei  roi  yn 
nror  y dresser), 

Gwen.  ’Rhen  Fwynlg  druan ! Lîawar  dendiodci 
John  bach  arni  hi  cyn  iddo  fo  fynd  i’r  Mericia. 

GriíHth*  Mi  grefis  i ddigon  arno  fo  aros  adra  i 
fíarmio,  ond  ’doedd  dlm  yn  tycio. 

Gwen.  Mi  fydda  yn  dda  gin  i yn  fy  nghalon  i weld 
o yma  eto,  ond  mae’n  debig  i fod  o yn  well  allan  yno. 

Griffith.  ’Rodd  i lythyr  o*n  bur  galonnog.  Ond 
mae  misoedd  ar  hynny. 

Gwen*  Tair  blynadd  i heno  yr  aeth  o i fifwrdd,  Mi 
fydda  i yn  eirio  *i  ddillad  o*n  ofalus  pan  ddaw  y dydd 
heibio ! {yn  troi  at  y dillad)  *tydyn  nhw  ddim  gwaeth 
na  new^^dd. 

Griffith*  Tybad  i fod  o wedi  tyfu  llawar  ? 

Gwen.  Ofn  sy  arna  i y bydd  o yn  ormod  o swell  i 
wisgo’r  rhein.  Ond  mae  ’i  brwsio  nhw  a’i  troi  fel  hyn 
yn  rhoi  cysur  mawr  i mi.  Amsar  difir  oedd  hi  pan  oedd 
o’n  fachgan  a Jane  yn  dechra  cerddad. 

Griffith.  Lle  mae  Jane  ? wyr  hi  ’mod  i wedi  dwad 
adra  o’r  lîair  ? 

Gwen.  Yn  y slambar  yn  trln  i het.  Mae’r  fíasiwn 
wedi  newid  eto  ; {yn  gwaeddi)  Jane  I 

|ane.  (yn  ateb  o*r  siambr)  Be  sy’,  mam  ? 

Gweis.  Mae  dy  dad  wedi  dwad  adra.  (Jane  yn 
hrysio  tr  ystafell  at  ochr  ei  thad). 

Jane.  Wyddwn  i ddirn  ych  bod  chi  yma.  Ydach 
chi  wedi  pcidio  blino,  ’nhad  ? 

Grifi&th.  Flinis  i ddim  gormod  i anghofio  íy  negas. 
’ngenath  i.  (Yn  rhoi  parcel  bychan  iddi),  Dyma  fo, 
y ruban  glas  neisia  oedd  yn  London  Hows. 

(Jane  yn  agor  y parcel,  ac  yn  edrych  ar  y ruban.  Gwen 
Thomas  yn  tywallt  llaeth  poeih  tr  jivg), 

Jane.  Diolch  yn  íawr  i chi,  ’nhad.  Mao  o’n  ddel 
iawn,  ond  tydi  o ddim  yn  llawn  y right  shade. 

Gwen.  Mi  neith  y tro’n  iawn.  ’Does  neb  mor 
byrticiiar  yn  yr  ardal  hefo  rubana  a jane. 

Grìffith.  ’Does  neb  yn  gwisgo  mor  smart,  nag  oes, 
’ngenath  i ? 

Gwen.  Peidiwch  a’i  gwlrioni  hi,  mae  hi’n  colli 
gormod  o’i  hamsar  hefo’r  fíasiyna  esys.  Dos  i orfían 
dy  het,  Jane,  rhag  llosgi  chwanag  o gnwylla  heno  eto. 

Jane.  (Yn  myned)  Fydda  i ddim  yn  hir.  Diolch 
yn  fawr  i chi  ’nhad. 

(Jane  yn  myned  yn  ol  ir  siambr), 

Griffith.  Peidiwch  a bod  mor  siarp  hefo’r  lodas. 

Gwen.  Rhaid  i mi  fod,  ne  mi  fydd  yn  siwr  o gael  i 
dyfetha  gin  i thad. 

Giîffith.  'Roeddach  chî’n  wahanol  iawn  hefo  John. 

Gwen.  A chitha  ’n  i ddwrdio  fo’n  ddibaid  nes  yr 
aeth  o i ffwrdd. 

Grîffith.  ’Chydig  fudd  geir  drwy  agor  hen  friwia. 

Gweit.  Peidio  i hagor  nhw  yn  y dechra  oedd  isio. 

Griffîth.  0’  r gora,  tawad  y calla. 

Gwen.  ’Rydw  i am  ’neud.  Gywsoch  chi  ddigon 
o fwyd  ? 

Griffîth.  Do.  (Gwen  yn  tnn  y dillad,  ac  yn  troi 
aî  y gwr). 

Gwen.  Be  ddeiidodd  Robat  ’y  mrawd  ? 

Griffîth*  Mi  wrthododd  yn  bendant  yn  helpu  ni 
efo’r  rhent,  er  i fod  o wedi  cael  pris  ucha’r  ífair  am  i 
fustych. 

Gwen.  Un  cwta  ydi  Robat.  Beth  newch  chi  rwan  ? 

Griffith.  Mynd  ar  ofyn  gŵr  y siop  am  wn  i. 

Gwen.  A’r  bil  blawd  heb  i dalu  ? 

Griffîth.  Rhaid  i cael  nhw  o rwla.  ’Does  yma 
mo’r  hannar. 

Gwen.  A’r  moch  ddim  yn  agos  yn  barod  i gwerthu. 

Griffîth.  Dwad  rwsut  bydd  y rhent  bob  blwyddyn* 

Gwen.  Wn  i yn  y byd  o ble  ’leni. 

Griffîth.  Gofid  sydd  i gael  o hyd. 

Gwen.  Beth  arall  sy’n  ych  poeni  chi  ? 

Griffith.  Gweld  mab  y Fron  Ganol  yn  feddw  yn  y 
flfair. 

Gwen*  Pa  help  sy  gynnoch  chi  i hwnnw  ? 

Griffith.  Dim.  Ond  y fi  geith  y gwaith  o’i 
geryddu  o — y peth  anhowsa  yn  y byd  gin  i neud. 

Gwen.  Rhaid  ceryddu  os  torrodd  oV  rheola. 
Waeth  mab  pwy  ydi  o. 

Griffith.  Cofiwch  am  i dad  a’i  fam  o. 

Gwen.  Ma  Margiad  i fam  yn  ddigon  pen-'Uchal  a 
lartsh.  Mi  gafodd  lawar  visit  yma,  ond  ches  i rioed 
wadd  i’r  Fron  Ganol  iV  visit,  er  fod  rhai  heb  fod  ddim 
gwell  na  minna  wedi  cael.. 

Griffith.  Peth  bychan  iawn  ydi  peth  fePna.  Ond 
peth  mawr  fydda  cychwyn  y bachgan  ar  y ffordd  lydan. 

Gwen.  Lol  i gyd.  Be  mae  rhiw  hogia  fel  Ned 
Parri  yn  i hitio  ? 

Griffith.  Cofiwn  am  i rieni  o hefyd. 

Gwen.  Na,  ’n  wir,  isio  tynnu  Margiad  i lawr  dipin 
sy’.  Mi  fydd  yn  iechid  mawr  iddi  hi. 

Griffith.  Peidiwch  a bod  yn  wamal  hefo  petha 
difrifol,  Gwen.  Be  pe  basa  un  o’n  plant  ni  wedi 
cychwyn  i’r  cyfeiriad  chwith  ? 

Gwen«  Un  o ’mhlant  ì ’n  wir.  *Does  dim  perig. 

(Drws  y tŷ  yn  agor  yn  sydyn,  a John  y mah  yn  dyfod 
tr  ystafelL  Saif  yn  ofnus  yn  agos  tr  drws.  Golwg 
tlawd^  budry  a charpiog  ar  ei  ddillad,  ei  wedd  yn 
llwyd  ac  anghennus,  Gwen  a Griffith  yn  edrych  i 
gyfeîriad  y drws), 

Griffith.  Pwy  sy  *na  ? Dowch  i miawn  o‘r  drws  ! 

(John  yn  neshau  ychydig  ymlaen,  ei  gap  yn  ei  law  a 
golwg  euog  arno). 

Gwen.  Pwy  wyt  ti  ? 

John.  ’Tydach  chi  ddim  yn  ’y  nabod  i,  mam  ? 

Gwen.  John,  ’y  machgan  bach  i. 

(Y  fam  yn  ei  groesawut  a*i  dad  yn  edrych  yn  ddifrifol 
arno). 

Griffith.  Tramp  wela  i,  budur  a charpiog. 

Gwen.  Peidiwch  a bod  yn  galad,  Griffith,  cofiwch 
ma’ch  mab  ych  hun  ydi  o. 

Griffith.  Cheith  dim  tramp  fod  yn  fab  i mi.  Dos 
allan  i’r  ííosydd,  grwydryn  ! 

John.  Rhowch  noddfa  am  chydig.  Mae’r  police  ar 
f’ol.  Glywch  chi  nhw?  Mae  nhw  wrth  ymyl.  Os 
dalian  nhw  fi,  mi  ddaw  peth  o’r  cwilidd  i chitha. 

Gwen*  Cha  nhw  ddim  dy  ddal  di,  machgan  i,  tra 
bydd  anadl  yn  dy  fam. 

Griífith*  Fy  mab  yn  droseddwr  ! yn  íîoi  rhag  cosp 
cyfralth  i wlad  ! 

}ohn.  Syrthio  i gwmpeini  drwg  ddaru  mi,  ar  ol 
glanio  yn  Lerpwl.. 

Gwen.  Wyddwn  i oV  gora  ma  rhiw  hen  gnafon  odd 
wedi  hudo’r  hogyn  druan. 

Grií&th.  Be  sy  i neud  ? Y Nefoedd  i hunan  wyr. 

John*  Ciddiwch  fi’n  rhwla  nes  bydd  y plisman  wedi 
mynd  heibio. 

(Gwen  yn  gafael  ym  mraich  John,  a Jane  yn  dyfod  i 
mewn  o*r  siambr  ac  yn  edrych  arnynt), 

Jane.  Peidiwch  a gafal  miawn  tramp,  mam. 

Gwen.  Dy  frawd  John  ydi  o. 

John.  (Yn  troi  at  ei  chwaer)  Jane  bach  ! 

Jane.  John  ann\\^I,  be  sy  wedi  digwydd  ? 

(Jane  yn  gafael  yn  ei  law  aralU  gan  sefyll  wrth  ei  ochr. 
Y tad  ar  mab  yn  wynebu  ei  gilydd), 

Griffith.  Rwan,  distewch,  gael  imi  i gl^rwad  o. 
Ma’n  debig  fod  gynno  fo  stori  reit  ddel. 

Gwen.  Danghoswch  chydig  o deimlad  tad,  Griffith  I 

(Griffith  Thomas  yn  eistedd  wrth  y pared  gan  roddi  eî 
benelin  ar  ei  lin  ai  law  yn  cuddio  *í  wyneb). 

Joh»»  Ar  ol  derbyn  y nghyflog,  mi  els  hefo  dau 
longwr  i dafarn.  Mi  ges  rwbath  i yfad  ’nath  i mi 
anghoíìo  popeth.  Mi  ges  fy  hun,  riwdro  yn  y nos,  yn 
crwydro’r  strydodd,  bron  rhewi  gin  annwyd,  heb  ddim 
ond  y carpia  yma  am  dana. 

Giiffith,  Fy  mab  yn  feddwyn  a chrwydryn  î Ergid 
drom  i galon  tad  ydi  dy  stori  di,  John. 

John.  ’Rydw  i bron  a thagu  isio  diod.  Ga’i  lymad, 
jane? 

(Gwen  yn  esiyn  y jwg  iddo  oddiar  y bwrdd), 

Gweii.  Mae  llaeth  cynnas  yn  hon,  machgan  tlawd  i- 

(John  yn  cythru  ir  jwg  gan  yfed  y llaeth  yn  llwyr.  Yna 
yn  sychu  ei  enau  ai  lawes  a rhoi  y jwg  yn  ol  ar  y 
hwrdd). 

Jane.  Tydi  John  ddim  mor  ddrwg  wedi  r cwbwl, 
’nhad. 

Griffith«  Am  feddwi  ma’r  heddgeidwaid  ar  d’ol  di  ? 

Jane*  Y plisman  ar  ych  ol,  John  ? 

John.  Mi  fethis  gael  gwaith,  a dim  i fyta  ond  amball 
i grystyn  sych.  Yna  mi  ddechreuis  hiraethu  am  hen 
fynyddodd  Cymru  ag  mi  gychwynnis  i gerddad  i 
cyfeiriad  nhw.  Ar  ol  llawar  o helbul  a diodda  mi 
gyrhaeddis  y Sir  yma,  ag  mi  daliwyd  fi  gin  ddau  ddyn 
arall.  Mi  ofynnis  am  fwy^d,  ag  mi  addawson  beth  os 
18 

danghoswn  i lw>’^byr  iddy  nhw  at  y Plas  sy  ar  làn  y môr. 
Mi  neis  inna  hynny,  ond  mi  aethon  i ffwrdd  heb  roi 
tamad  i mi,  ond  chwerthin  am  ’y  mhen. 

Gwen.  ’Y  machgan  tlawd  i. 

John.  Wedi  llwyr  flino  mi  orweddis  wrth  ochor  y 
clawdd,  ag  mi  gysgis.  Mi  freuddwydis  fod  yr  haul  yn 
llosgi  fy  ngwynab  ag  mi  ddeffris.  ’Roedd  hi’n  dechra 
twllu,  ag  mi  welis  ma  gleuni  o lantarn  plisman  odd  o. 
Dyma  fo’n  gweiddi,  “ Dyma  un  o ladron  y Plas,  rhowch 
help  i ddal  o ! “ Mi  ruthris  heibio  iddo  fo  i’r  coed,  Ile 
collodd  o fi,  Mi  clywis  o yn  chwibianu,  ac  mi  glywis 
leisia  erill  hefo  fo. 

Griffith.  Ydi  dy  stori  di’n  berfîaith  wir  ? 

Gwen.  ’Ddeudodd  o rioed  gelwydd,  beth  bynnag 
ydi  i feia  fo. 

John.  Diolch  am  y’ch  geiria,  Mam.  Ar  ol  gadal  y 
coed,  mi  redis  drwy’r  gors  a’r  afon  a’r  hesg  nes  gwelis  i 
leini  f’  hen  gartra,  ag  mi  lanwodd  fy  nghalon  o hirath  a 
gobaith.  Hirath  am  ych  gweld  a gobaith  y cawn  i 
’niogelu  gynnoch  chi  unwaith  yn  rhagor  ar  aelwyd  ’y 
nhad. 

Gwen.  Mi  nawn  ein  gora,  John  bach. 

Griffith.  Chweilith  y cwnstabl  byth  mo’r  stori. 

Gwen»  Os  na  chweilith  i rieni  o’r  storl,  ’does  dim 

disgwyl  i ddyn  diarth  neud.  Ceisiwch  íeddwl  am  rhiw 
gynllun  i achub  o o’i  gafal  nhw. 

John.  Rhowch  un  chance  i mi,  fydd  byth  yn  ’difar 
gynnoch  chi. 

Gwen.  Os  dim  teimlad  ynoch  chi,  Griffith  ? 

Griffith.  Os,  Gwen,  nes  mae  o bron  a fy  llethu, 
ond  sut  cysona  i fy  nheimlad  fel  tad  a *nledsw>'dd  fel 
dyn?  Mi  welaf  o ’mlaen  f’unig  fab,  mi  wela  hefyd 
droseddwr  cyfraith  ’y  ngwlad.  Plentyn  yn  gofyn 
tosturi  a lleidar  yn  erfyn  help  dyn  gonast  i guddio  ’i 
weithredodd. 

John.  Gwelwch,  mi  welwch  ddyn  syrthîodd  i fedd- 
dod,  ond  nid  yrioed  i ladrad.  Os  na  chweiliwch  chi  fi, 
mi  ro’  i f’hun  i’r  cwnstabl.  Ydach  chi’n  ’y  nghweilio  i ? 

Griffith.  Ydw,  John  ; ond  be  na’  i ? 

{Clywir  curo  wrth  y drws»  Pawh  yn  gwrando ; curir 
drachefn  ; Jane  yn  ddistaw  yn  bario  ’r  drws), 

Gwen.  Pwy  sy  ’na  ? 

Brown.  Constable  Brown  o’r  County  Police. 

{Symud  John  a Jane  yn  ddistaw  í’r  siambr.  Gwen 
Thomas  yn  estyn  yr  horse  a’r  dillad  ar  eu  hoU  gan 
gau  amynt). 

Griffith.  Dowch  i miawn,  Mr.  Brown. 

Brown.  Ma  clo  ar  y drws. 

(Gwen  yn  agor  y drws  a’r  heddgeidwad  yn  dyfod  i 
mewn) 

Gwen.  Weils  i ’rioed  fel  mae’r  hen  ddrws  yna  wedi 
mynd.  Mi  fydd  mymryn  o wynt  yn  i agor  o.  Mae’r 
gŵr  yma  yn  sôn  bob  dydd  am  fynd  a’r  gliciad  i’r  efal. 
Rhaid  i ni  gadw  clo  ne  rewi  gan  annwyd,  Mr.  Brown. 

Brown.  Mi  naethoch  yn  dda  gloi’r  drws  heno,  Mrs. 
Thomas. 

Gwen.  Be  sy’n  bod  felly  ? 

Brown.  Mi  dorrodd  lladron  i’r  Plas  pnawn  heiddiw. 
Mi  Iwyddodd  dau  o honyn  nhw  o ddlanc,  ond  ma’r 
trydydd  wedi  ymgiddio  yn  y bildings  yma. 

Gríffith.  Ydach  chi’n  i nabod  o,  Mr.  Brown  ? 

Brown.  Welis  i rioed  mono  fo  o’r  blaen  : dyn  lled 
ifanc,  cap  am  i ben,  golwg  lled  wael  arno,  dillad  carpiog 
a blêr,  rêl  tramp. 

Gwen.  Lle  tlawd  iawn  i leidar  sy  yma,  Mr.  Brown. 

Brown.  Lle  hynod  dda  i ’mgiddio,  Mrs.  Thomas. 

Gwen.  Ag  ml  gwelsoch  o felly  ? 

Brown.  Mi  ro  ’ngair  fel  cwnstabl  nad  ydi  o ddim 
ymhell. 

Gwen.  Maddeuwch  i mi,  ond  yn  siŵr  ’rydach  chi’n 
camgymeryd  y tro  yma,  Mr.  Brown. 

Brown.  Mi  gefis  ormod  o brofiad  yn  y force  i neud 
mistahe.  Mi  rydw  1 am  ofyn  ych  help  chi,  Griffith 
Thomos,  i fynd  a fo  i’r  /oc^-up. 

Griffith.  F*  help  i ! na  chewch.  Be  os  ma  dyn 
dieuog  ydi  o ? 

Brown.  Y Court  of  Justice  sy  i benderfynu  hynny. 
’Rydw  i’n  galw  am  ych  help  chi,  in  the  King"s  name^  Mr. 
Thomas. 

(Distawrtüydd  am  foment.  Yna  clywir  twrw  yn  y 
siambr). 

Brown*  Mae  o wedi  torri  i miawn  l’ch  tŷ.  M1 
dalia  i o rŵan. 

(Mae  yr  heddgeidwad  yn  symud  yn  araf  a distaw  i 
Syfeiriad  drws  y siambr ; ond  caiff  Gwen  y blaen 
arno  gan  sefyll  rhyngddo  àr  drws). 

Gwen*  Bedroom  y ferch,  Mr.  Brown, — newid  i 
dillad  ma  hl ; (yn  gwaeddi)  Jane,  be  odd  y twrw  yna  ? 

Jane  (o’r  siambr).  Troi’r  gadar  ddaru  mi,  mam. 

Gwen.  Paid  a bod  mor  drwsgwl,  ’ngenath  i.  ’Rodd 
dy  dad  a minna  yn  meddwl  fod  y tŷ’n  dwad  i lawr.  Be 
wyt  ti’n  i neud  ? 

Jane*  Newid  ’y  nillad,  mam. 

(Brown  yn  rhoi  amnaid  ài  law  ei  fod  wedi  ei  fodlonu 
Y ddau  yn  symud  yn  ol). 

Brown.  My  m{stake,  Mrs.  Thomas. 

Gwen.  Chl  ydi’r  plisman  cynta  ddaru  gyfadde 
gneud  mistahct  Mr.  Brown. 

Brown.  ’Rydw  i’n  disgwyl  ych  c’northwy.  Ne 
rhaid  i chi  gymryd  ych  cospi. 

Gwen.  Peidiwch  a chadw  Mr.  Brown,  Griffith. 
Cofiwch  i fod  o ar  i ddiwti. 

GrijOBith.  Lle  ma’r  lantarn. 

{Brown  yn  rhoi  ei  law  ar  ei  Bull’s  eye  lantern,  ac  yn 
ei  dangos), 

Brown.  Peidiwch  a dwad  a g’leuni  arall,  ond  os 
ydach  chi’n  teimlo’n  wan  cymrwch  fifon. 

Griffith.  Ma  ’nheimlad  i wedi  cynhyrfu,  ond  nid 
gan  ofn,  Mr.  Brown  ! 

Gwen.  Chwiliwch  y bing,  Griffith,  ac  os  daw  y 
lleidar  i’r  golwg  (yn  rhoi  ffon  iddo),  pastwn  ar  i gefn  o. 
(Brown  a Griffìth  yn  mynd  allan,  Gwen  yn  eu  gwylied  yn 
ddistaw,  yna  yn  cau  a hario  drws  y tŷ  ac  yn  agor  drws  y 
siambr),  Dowch  allan  yn  reit  ddistaw.  MaV  plismaii 
wedi  mynd. 

ijane  yn  dyfod  ir  ystafell  a John  yn  ei  dilyn,  Gwelir 
fod  John  wedi  newid  ei  ddilladt  ac  yn  edrych  yn  smart. 
Maer  tri  yn  eistedd,  John  yn  y canol), 

John  (yn  ofnus),  Lle  mae’r  plisman  ? 

Gwesi.  Yn  chwllio’r  beudy  aV  stabal. 

}ohn.  ’Tydi  hynny  ddim  yn  waith  mawr.  Rŵan 
ydi’r  cyfla  i ffoi. 

Gwen.  ’Chest  ti  ddim  amsar  i ga’l  bwyd. 

Jane.  Mae  o wedi  byta  rhiw  chydig, 

John.  A dyma’r  rest  yn  *y  mhocad  i, 

Gwen.  Lle  d’engi  di,  John  bach  ? 

Jane<  Ydi  o am  yn  gadal  ni  mor  fuan  ? 

John.  Ydw,  a gadal  ’y  ngwlad  hefyd.  Diolch  í’r 
dillad  a’r  het  yma,  tydi  hynny  ddim  yn  anodd,  os  ca’  î 
dipyn  o flaen  ar  y plisman. 

Gwen.  Ychydig  fyddylis  i pan  yn  eirio’r  dillad  yr 
iws  gowsan  nhw  (Gwen  yn  wylo), 

John.  Maddeuwch  i mi  cyn  cychwyn. 

Gwen«  ’Rydw  i wedi  gwneud  pan  oeddat  ti  yn  dy 
racs,  ond  ma’  nghalon  i bron  torri. 

John.  Rhaid  mynd.  Tasa  modd  i mi  gyrradd 
Caergybi ! 

Jane.  Cymrwch  ’y  meisicl  i,  John. 

John.  Be  os  collwch  chi  o ? 

Jane.  Pa  ots  os  diangwch  chi,  trw  help  y bike- 

John*  Sut  y medra  i ddiolch  i chi,  Jane  ? 

24 


YR  UNIG  FAB 

Gwen»  Trwy  gofio  am  dani  pen  ddaw  temtasiwn  î 
dy  gyfarfod  di  eto. 

John*  Anghofia’i  byth  monoch  chi  ych  dwy. 

(John  yn  sychu  ei  Iygaid). 

Jane.  Bydd  y bike  wrth  lidiart  y lôn  miawn  dau 
fimud,  John. 

(Jane  yn  agor  y drws  yn  araf  ac  yn  mynd  allan). 

Gwen«  Oes  gin  ti  riwfaint  o arian,  machgan  i ? 

(Gwen  yn  estyn  y pwrs  dr  dror), 

John.  Nâg  oes,  mam.  Ddim  dima. 

Gwen.  Cymar  y rhein  yn  ofalus.  Arian  gafodd  dy 
dad  am  ’r  hen  fuwch  ydyn  nhw. 

John.  Nid  Mwynig  ? 

Gwen.  la.  Cofia  fod  yr  hen  Fwynig  yn  dy  helpu 
di,  fel  y rest  o’r  teulu. 

John.  Gwell  fasa  i mi  farw  na  rhoi’r  fath  boen  i bawb» 

Gwen.  Nâgi,  gwell  ydi  byw  a phrofi  dy  fod  yn  ddyn. 

John.  Os  ca’  i ddianc,  mi  ro  ’ngair,  na  chewch  chi 
byth  eto,  trwy  gymorth  y nefodd,  achos  i gwilyddio  o’m 
hachos  i. 

Gwen*  M1  wn  dy  fod  ti’n  deud  y gwir,  ’machgan 
tlawd  i. 

John.  Beth  am  ’y  nhad  ? 

Gwen*  ’D  ath  o rioed  i wely  hcb  gofio  am  John, 
’deith  o ddim  eto  chwaith. 

(y  ddaa  yn  dychryn  lorth  glywed  y drws  yn  agor  a Janc 
yn  dyfod  tr  ty), 

}ane«  Ma  nhw  wedi  mynd  i’r  shed  Isa,  Rŵan 
ydi’ch  cyfla  chi,  John. 

}ohn.  Hannar  momant.  Ydi’ch  enw  chi  ar  y bikcì 
}ane.  Ydi ! 

}ohn.  Mi  welan  ’mod  i wedi  ’i  ddwyn  o. 

}ane.  Taflwch  o i’r  môr  yng  Nghaergybi. 

}ohn.  I’rmôr? 

}ane.  Be  ydi  colli  bikc  i gyferbynnu  ag  achub  brawd  ? 

Gwen*  Paid  a phoeni,  machgan  i ; dos,  rhag  ofn 
iddyn  nhw  dy  weld  ti. 

}ane.  Mae  box  matches  yn  y iool  bag^  a’r  lamp  yn 
barod,  ond  peidiwch  a’i  gola  hi  nes  cyrradd  y flíordd  bost. 

}ohn.  Ffarwèl,  mam  bach  ! 

Gwen*  Ffarwèl,  machgan  annwyl  1. 

(Y  ddatí  yn  ffarwclio,  Janc  mth  y drws). 

}ane*  Dowch  ar  f’ol  i,  John,  ac  os  clywith  y plisman 
dwrw,  mi  wacdda  inna  “ Ydach  chi  wedi  ddal  o,  Mr. 
Brown  r “ 

{Jane  a John  yn  mynd  allan,  Gwen  yn  mynd  ai  y drws 
ar  eu  hol,  yna  yn  dyfod  at  y bwrdd  gan  rot  ei  breichiau 
arno  a chuddio  ei  hwyneb,  Jane  ar  ol  tipyn  o amser 
yn  dyfod  yn  o/). 

Jane.  Mae  o*n  reit  saflf,  mam  ; da  chi,  peidiwch  a 
galad  i’r  plisman  weld  ôl  dagra  ar  ych  gwynab  chi.  Ma 
dŵr  glân  a channwyll  yn  y siambar.  Ewch  yno  cyn 
iddo  fo’ch  gweld  chi. 

(/one  yn  arwain  ei  mam  ir  siambr,  yna  yn  dechrea 
gosod  y bwrdd,  rhoi  Ilestri  amo,  etc.  Daw  Griffith  i 
mewn  ynfuan,  a Brown  yn  ei  ddilyn). 

Brown*  Hylô,  Miss  Thomas,  ’roeddwn  i*n  meddwl 
ych  bod  chi  wedi  mynd  i gysgu  cin  hyn. 

Jane.  Dodd  dim  modd  cysgu  wrth  glywad  y drysa 
’n  cael  i cau  a’i  hagor.  Welsoch  chi  o,  Sarjant  ? 

Brown.  Constable  Brown,  ar  hyn  o bryd,  Miss 
Thomas  ; ond  os  dalia  i y burglar  mi  gaf  promotion 
without  a doubt. 

Griffith.  ’Rydw  i yn  siŵr  y cymrith  Gwnstabl 
Brown  ddysglad  o de. 

Brown*  Dim  diolch,  ar  hyn  o bryd,  V ydw  i ar  ’y 
niwti. 

Griffith,  Tydi  hi’n  amsar  noswyl  bellach, 

Brown.  Pen  fydd  y rest  oV  byd  wedi  noswylio  bydd 

y boneddîgion  rydw  i yn  i gwyliad  yn  dechra  ar  i gwaith» 
Griffith  Thomas. 

(/ane  yn  mynd  at  ddrws  y siambr). 

}ane«  MaeV  cwnstabl  yn  mynd,  mam. 

{Gwen  yn  dyfod  tr  ystafell). 

Gwen.  ’Steddwch  i lawr  am  funud. 

Brown  (yn  edrych  ar  ei  watch).  Good  nighU  bawb* 
Mi  fasa’n  dda  gin  i aros,  ond  rhald  deud  nos  dawch. 
Cysgwch  yn  dawal,  Mrs.  Thomas,  tydi*r  burglar  ddim 
yn  agos. 

Gwen.  ’Rydw  i*n  gobeithio,  o waelod  *y  nghalon,  i 
fod  o’n  ddigon  pell,  Mr.  Brown  bach. 

{Jane  yn  agor  y drws  a Brown  yn  mynd  allan.  Grifflth 
a Gwen  yn  eistedd  a golwg  ddigalon  arnynt.  Jane  yn 
gwylied  Brown  yn  cychwyn,  ac  yna  yn  dyfod  at  ei 
rhieni). 

Jane.  I gyfeiriad  y plas  mae  Mr.  Brown  wedi 
cychwyn. 

Grií&th»  Ffordd  *r  ath  John  ? 

Gwen.  Mi  newidiodd  i ddillad,  a‘i  het,  fedran  nhw 
byth  i nabod  o. 

Griâith.  Sut  yr  ath  o,  ac  i bwy  gyfeiriad  ? 

Gwen.  Am  Gaergybi  ar  bike  newydd  Jane. 

Grìffith.  A’i  henw  hi  ar  y bi^e?  Pwy  persweidiodd 

0 i fod  mor  fiíôl  ? 

Jane.  Y fi  fu  mor  ffôl  a*i  bersweidio,  ac  mor  ffôl 
hefyd  a deud  wrtho  fo  am  i daflud  o i*r  môr.  Meddwl 
Yoeddwn  i bydd  pwy  bynnag  geith  hyd  i*r  bike  yn  ddigon 
ffôl  i gredu  fod  y dyn  ath  a ro  yn  y môr  hefyd. 

Griffith.  Da  ngenath  i.  Ddylis  î rioed  fod  y fath 
synnwyr  yn  *y  nheulu  i. 

Gwen.  Mi  fydda  i yn  deud  bob  amsar  ma  tynnu  ar 

01  teulu  i mham  y mae  Jane. 

Griffith.  Odd  gin  yr  hogyn  druan  arian  yn  i bocad  ? 

Gwen.  Mi  rois  i arian  Mwynig  iddo  fo. 

Griffith.  Gwell  bod  yn  ol  am  y rhent,  os  diangodd 
yr  hogyn. 

Gwen.  la,  gwell  o lawar. 

Griffith.  ’Rydw  i am  aros  ar  fy  nhraed.  Ewch  i’ch 
gwlâu  ych  dwy,  ddaw  ddim  cwsg  i f ’amranta  i heno. 

Gwen.  Fedra  i ddim  ych  gadal  chi,  Griífith. 

Jane.  Ydach  chi  ddim  am  ddarllan  pennod  heno  ? 
Griffith,  Sut  y medra  i ? 

Jane.  Newch  chi  ddim  darllan  rhan  o bennod  i mi  ? 

Gliffith.  Pa  ran  ydi  honno  ? 

|ane«  Hanas  y bachgan  drwg  yn  dwad  adra  at  i dad, 
a’i  dad  yn  madda  iddo  fo. 

{Grijffiih  yn  rhoi  ei  fraich  am  yr  meth). 

ACT  II, 

Amser  : tair  hlynedd  wedi  Act  I. 

Y Uwyfan  wedi  ei  pharatoi  yr  wi  modd  ag  yn  Act  /. 

Pan  godir  y llen  gwelir  Gwen  Thomas  yn  symud  y 
bwrdd  a gosod  y cadeiriau  yn  eu  lle.  Mae  hi'n 
edrych  yn  llwyd  ei  gwedd,  yn  fwy  felly  nag  oedd  yn 
yr  Act  flaenorol.  Jane  ei  merch  yn  dyfod  i mewn  oV 
siambr. 

Jane»  Mewn  difrl,  manì,  be  ydi’ch  meddwl  chi,  aV 
doctor  wedi  rhoi  siars  arnoch  chi  i beidio  gneud  dim 
ond  ista’n  llonydd. 

Gwen.  Ag  wedi  deud  wrth  dy  dad  am  styrio  o 
gwmpas  a pheidio  bod  yn  Ilonydd  ! Pa  iws  gwrando  ar 
ddoctor  sy*n  rhoi  cynghorion  mor  groes  i gilydd  ? 

Jane.  Nid  Vun  salwch  sydd  ar  ’nhad  a chitha. 

Gwen»  la,  Vun  clefyd  yn  union,  poeni  fod  y tyddyn 
yma  wedi’i  werthu.  Edrach  ar  1 fíìsig  o hefyd — potelad 
o rwbath  tew  fel  triog  i GrifFith,  a llond  potal  o rwbath 
fe!  glasdwr  i minna,  ond  fod  o’n  waeth  i flas. 

Jane»  Nid  yr  un  cyfansoddiad  sy  gynnoch  chi  a nhad. 

Gweo.  Yr  ydan  niV  un  fath  yn  union  a’n  gilidd. 
Wedi’n  geni  Vurì  dwrnod,  wedi  priodi  Vun  dwrnod, 
mynd  i gysgu’r  un  amsar  a byta  V un  peth  yn  union  a’n 

gilidd,  ac  mi  fasa  potelad  un  ffisig  yn  gneud  yn  iawn 
rhyngom  ni,  ond  basa  biU  y doctor  yn  dipyn  llai. 

(Jane  yn  symud  torth  oddiar  y bwrdd  pan  ddaw  Grifflth 
Thomas  ir  ystafeìl). 

Jane.  Steddwch  yn  y gadar  freichia,  nhad. 

Gwen.  Lle  buoch  chi,  Griffith  ? 

Griffith.  Yn  sefyll  wrth  y llidîart  yn  gwrando  ar  y 
porthmon  moch  yn  pregethu  tipyn  ar  y byd  yn 
gyffiedinol. 

Gwen.  Yn  sefyll  Griffith  ! ar  ol  i*r  doctor  siarsio 
arnoch  chi  styrio  digon  a symud  o gwmpas. 

Griffith.  Mi  gawn  styrio  digon,  pen  ddaw  dwrnod 
madal. 

Jane.  Pwy  sy  wedi  prynnu’r  Ile  ’ma,  nhad  ? 

Griffith.  Fedra  i yn  y myw  gael  allan  ; fedar  y 
porthmon  moch  ddlm  deyd,  ag  mae  o’n  gwbod  hanas 
pawb. 

Gwen.  Pe  cawn  i afal  ar  y twrna  hwnnw  oedd  yn 
codi  ar  y Ile  ’ma  yn  yr  ocsiwn  mi  gowsa’i  groesholi  mor 
galad  gin  i,  mi  fasa’n  deud  er  mwyn  câl  heddwch. 

Griffith.  Na  fasa  byth,  os  oedd  o’n  ca’l  tâl  am 
gadw’i  dafod  yn  Ilonydd. 

Gwen.  ’Roeddwn  i yn  arfar  meddwl  mae  am 
ysgwyd  i tafoda  y bydda  twrneiod  yn  cael  tâl  I 

Griffitli.  Mi  ’nae  dy  fam  dwrna  íawn,  Jane. 

Gwen.  Na  ’nae,  wir,  os  na  chae  i chynghorion  hí 
fwy  o sylw  nag  mae  nhw’n  gael  gin  i gŵr. 

Jane.  DymaV  plisman  yn  dŵad.  Ella  i fod  o’n 
gwbod  pwy  ’diV  landlord  newydd. 

Griffith.  Dowch  i miawn,  Brown. 

Gwen.  Mistar  Brown,  Griffith  ; cymrwch  ofol  rhag 
i ddigio  fo. 

Jane.  Dyma  fo  Mr.  Brown. 

[Brown  yn  dyfod  ir  ystafelL  Gwelir  tair  stripe  ar 
ei  fraich  yn  arwyddo  ei  fod  yn  sergeant.  Y mae  yn 
ysgwyd  llaw  â Gwen  a Griffi.th^  yna  yn  troi  at  Jane). 

Brown.  Sergeant  Brown  os  gwelwch  chi’n  dda, 
Miss  Thomas,  Mi  gefis  promotion  fel  y gwelwch  (yn 
galw  sylw  at  lawes  ei  gôt). 

Gwen.  ’Roeddach  chi’n  haeddu  hynny  os  odd 
rhiwin. 

Brown.  Oeddwn,  ag  mi  welodd  y chief  hynny  oV 
diwadd,  ond  digon  slow  ydi  promotion  yn  y county  force. 

Griffith.  ’Roeddach  chi’n  teilyngu  codiad  yn  ych 
cyflog,  yn  enwedig  am  ddal  lladron. 

Brown.  Mi  fuom  yn  llwyddiannus  bob  tro,  ond  y 
noson  honno. 

Gwen.  A’r  gwalch  yn  dwyn  bike  Jane  hefyd. 

Brown.  Mî  gostiodd  hynny’n  ddrud  i’r  burglar 
hwnnw,  pen  ath  o a’r  bike  i waelod  y môr,  ag  ynta  ’n 
ddieuog  o dorri  i miawn  i’r  plas. 

Griífith.  Oes  sicrwydd  i fod  o’n  ddieuog,  Sarjant  ? 

Brown.  Oes  ! mi  ddaliwyd  y ddau  arall,  a pheth  o 
eiddo’r  Cyrnol  yn  i meddiant.  Mi  ddaryn  gyfadda’i 
bai — “ pleaded guilty  ’’  ydi  gair  y Llys — ‘Roeddan  nhw’n 
deud  hefyd  nad  odd  neb  hefo  nhw,  ag  na  wydda  nhw 
ddim  am  y tramp  ifanc  hwnnw  y buon  ni  ar  i ôl  o. 

Gwen.  ’Roeddwn  i’n  meddwl  ych  bod  chi  wedi  weld 
o’n  dwad  o’r  Plas  ! 

Brown.  Nâddo,  ond  ’rodd  case  cry  yn  i erbyn  o. 
Fasa’i  fam  o byth  yn  credu’i  fod  o’n  lân,  na’i  dad 
chwaith  o ran  hynny. 

Gwen.  Wn  i ddim  am  i dad  o,  ond  chreda  i byth 
basa’i  fam  yn  i wrthod  o,  pwy  bynnag  oedd  hi. 

Grîífith»  Sut  ’rydach  chi’n  licio  byw  yn  y dre  acw, 
Sarjant  ? 

Brown.  ’Rydw  i yn  cael  mwy  o waith,  ond  mi  geir 
gwell  manteision  i officer  ddangos  i dalant  ag  ynnill 
promotion. 

Gwen.  ’Dos  dim  llawn  cymint  o waith  blacio  sgidia 
yn  y dre  ag  sy’n  y wlad. 

Brown.  Dyma  fi  jest  wedi  anghofio  fod  gin  i barsal 
bach  o’r  pôst  i Miss  Thomas. 

{Yn  estyn  parcel  bychan  i Jane,  Mae\  eneth  yn  agor 
y parcel  ac  yn  tynnu  brooch  fechan  ar  lun  bicycle 
allan  ohono). 

Jane.  ’Drychwch,  ’nhad,  brôitsh  aur  ar  lun  bike* 
’Tydi  hi’n  ddel  ? 

Gwen.  Welis  i Vun  erioed  cin  neisiad. 

Jane.  Welodd  neb  arall  chwaith.  Drychwch  arni 
hi.  Tydi  hi’n  ddel  ? 

{Yn  dalyfrooch  i fyny  a phawb  yn  ei  hedmygu), 

Griílith.  Mi  gostiodd  hon  dipyn  o bres,  Sarjant. 

Brown.  Do,  fwy  na’r  bike  gollwyd,  mae’n  debig, 
Griffith  Thomas. 

Jane.  Pwy  sy  wedi’i  gyrru  hi  tybad  ? 

Grîfiith.  Rhiw  lanc  ifanc  wedi  clywad  fod  Jane  wedi 
colli  bike, 

Gwen.  Peidiwch  a gwîrioni’r  lodas,  Griffith. 

Brown.  Odd  dim  nôt  hefo  hi,  Miss  Thomas  ? 

Jane.  Dim  gair  ond  wedi’i  lapio  mewn  papur  gwyn 
tena  fel  sidan. 

Brown.  Be  odd  y postmark  ? 

(Jane  yn  estyn  y box  oddiar  y bwrdd.  Brown  yn  edrych 
yn  fanwl)» 

Jane»  Weia  i ddîm  marc. 

Brown>  Dyma  fo  “ London  4 wedi'i  phostio 
yn  Llundan,  4 oV  gîoch. 

Jane.  *Tydw  i’n  nabod  neb  yno. 

Giifiìth.  Mae  rhai  o fechgin  yr  ardal  yma  yn 
Llundan  yn  dysgu  mynd  yn  siopwrs. 

Gwee.  Cadw  hi,  Jane,  rhag  ofn  i ti'i  cholli  hi  fel  dy 
fike  arall. 

(Jone  yn  symud  yn  araf  tuar  siambr,  gan  edrych  ar  y 
frooch  wrth  fynd  or  ystafelì). 

GriíEith.  ’Tydi’r  hogan  druan  yn  cael  dim  amsar  i 
weld  i phresant  gynnoch  chi. 

Gwen»  Peidiwch  a gwirioni  Jane  hefo  petha  neis,  a 
sôn  am  gariada  a phetha  gwirion  felly. 

Brown.  Dear  annwyl.  Dyma  fi  wedi  anghofio’r 
llythyr  roes  gŵr  y post  i ddwad  i chi,  Griífith  Thomas. 

{Yn  estyn  y llythyr.  Griffith  Thomas  yn  edrych  ar  yr 
envelope  gan  ei  droi  ai  drosi). 

Gwen.  Drychwch  y rest  o’ch  pocedi,  Sarjant,  rhag 
ofn  fod  yna  lythyr  i minna  eto. 

Griffith.  Be  ydiV  enwa  sy  ar  y llythyr  ? 

{Brown  yn  edrych  ar  y llyîhyr). 

Brown«  Oddiwrth  “ Johnson  & Price,  Solicitors/’ 
— llythyr  twrna,  Griffith  Thomas. 

Gwen.  Bobol  annwyl,  os  rhiwin  am  gyfraith  amon 
ni  ? 

Griffith*  Chydig  sy  yma  iddo  fo  gâl.  Darllenwch 
o,  Sarjant. 

Brown,  Os  matar  cyfraith  ydlV  llythyr,  gwell  gin  i 
beidio. 

Gwen»  ’Rydach  chi’n  gneud  yn  gall  iawn,  Sarjant. 
Mi  ddarllennith  Jane  y llythyr.  Mae  hi’n  dysgu  Sasnag 
yn  reit  ddel  tuaV  ysgol  yna,  ag  yn  wir,  ’tydw  i ddim  yn 
licio  cadwV  sarjant. 

Brown.  ’Rydw  i *n  cychwyn  y munud  yma. 

Gwen.  Mi  gewch  gwpanad  o dê  pen  ddaw  amsÉU*  tá, 
ond  os  rhaid  i chi  gâl  mynd — (/one  yn  dyfod  yn  ol  oV 
siambr). 

Brown,  la,  mynd  ydiV  gora. 

Jane*  Diolch  i chi  am  gario’r  presant,  Serjant 
Brown. 

Gwen.  Ac  am  droi  i miawn  i edrach  am  danon  ni, 
Cofiwch  rhaid  i chi  aros  i gael  tê  y tro  nesa. 

Brown.  Wel,  good  bye^  bawb  o honoch  chi. 

Gri£Eith«  Brysiwch  yma  eto. 

Brovm.  Thank  you,  good-day. 

(Brotün  yn  mynd  allan,  Jane  yn  caur  drws  ar  eí  o/)« 

Gwen*  Beth  odd  ych  meddwl  chi,  Griffith,  yn  gofyn 
iddo  fo  ddarllan  y llythyr  ? Wbod  yn  y byd  be  sy  tu 
miawn  i*r  cas  papur  yna. 

Griffith.  Rhaid  i riwin  i ddarllan  o.  Fedra  i na 
chitha  ddim. 

Gwen.  Darllan  di  o Jane.  Steddwch,  Griffith,  yn 
gysurus  i glywad  y gwaetha.  Chafodd  neb  fawr  o 
gysur  oddwTthun  nhw,  y twrneiod. 

(Jane  yn  cymeryd  y llythyr,  yn  ei  agor,  ac  yn  edrych 
drosto). 

Griffith.  Cymar  bwyll,  ’ngenath  i,  rhag  ofn  drysu. 

Gwen.  Ddrysith  hi  ddim. 

(Jane  yn  darllen  y Uythyr  yn  arafaidd.  Yn  sillafu  poh 
gair  mawr  ac  yn  rhoddi  cam  hwyslais  ar  y rhan 
fwyaf  or  geiriau,  megis  hospitaleíti,  gan  roddi 
pwyslais  ar  y Ilythyren  i ddiweddaf  yn  y gair,  a*i 
seinio  i odli  â mighty). 

Jane*  “ Dear  Sir,  We  are  instructed  by  our  client, 
the  purchaser  of  your  farm,  to  inform  you  that  he  will 
call  to-morrow  afternoon  to  inspect  the  property.  Will 
you  please  show  him  the  house,  out-buildings,  and  the 
land.  If  it  becomes  dark  before  completlng  the 

inspection  he  hopes  you  will  permit  him  to  trespass  on 
your  hospitality  for  the  night.  Yours  truly,  Johnson 
& Price  (Solicitors).” 

Grîífith.  Ydi  o yn  deyd  rhwbath  am  dresmas  ? 

Gwen  Ac  am  rhyw  hospitol  hefyd  ? 

Jane.  Deyd  fod  y gŵr  bynheddig  am  ddwad  yma  i 
weld  y lle,  ma  nhw. 

Griífith.  ’Rydw  i yn  ddigon  siŵr  y clywis  i rwbath 
am  dresmas,  Darllan  y rhan  honno  eto. 

Jane  (t/n  darllen).  “ To  trespass  on  your  hospi- 
ta-líty.”  Wn  i ddim  be  ydi  o, 

Gwen.  Wíít  i dy  Sasnag  di. 

Grîífith.  Mi  fedar  siarad  Sasnag  yn  well  o lawar 
na’i  mham.  *Rydw  i yn  siŵr  o hynny. 

Gwen.  Sôn  am  neud  hospitol  ma  nhw. 

Jane.  Nid  hospital,  ond  hospita-/ííi/ ! 

Gwen.  Ella  ma  gneud  dwy  ma  nhw*n  feddwl. 
Bildio  hospltols  ma  nhw  ymbob  man  rŵan. 

Jane.  ’Tydi’r  geiria  ddim  run  fath,  mam. 

Gwen.  Ydyn,  ’run  fath  yn  union,  ond  fod  un  dipin 
yn  hwy. 

Grîfiìth.  Edrach  weli  di’r  plisman.  Mae  o wedi 
dysgu  pob  math  o Sasnag,  da  a drwg,  tua’r  llysoedd  yna. 

{Jane  yn  mynd  allan  ar  frys  ac  yn  gwaeddi  enw  Sergeant 
Brown), 

Gwen.  "Tydi  tipín  o Sasnag  yn  help  i fynd  trwyV 
byd  yma ! 

Griffith.  Gobeithio  nad  ydi  Brown  ddim  ymhell, 
ma’r  gair  “ dresmas  **  na  wedi  ’nychryn  i, 

Gwen.  laith  anodd  i dallt  ydi*r  Sasnag.  Hannar 
dwsin  o eira  run  fath  a*i  gilydd,  ond  yn  reit  wahanol  i 
gilydd,  “ Dressmaking  **  ydi  gneud  dillad  i ferch,  “ Dress 
massso  *’  ydi  torri  dros  y cloddia. 

Griffith.  la,  a topdressio  ydi  cario  tail  i*r  caea. 

{Jcine  yn  dyfod  yn  ol  a Sergeant  Brown  yn  ei  dilyn). 

Jane.  Mae*r  Serjant  yn  deyd  y cyfeithith  o*r 
llythyr. 

Brown.  Gnaf  gyda  phlesar,  Griffith  Thomas, 
g’dewch  i mi*i  weld  o. 

(Brown  yn  edrych  y Uythyr  ac  yn  syllu  a chlirio  ei  wddf. 
Yna  yn  ei  ddarllen  yn  gywir  yn  Saesneg). 

Jane.  ’Roeddwn  i*n  deud  ma*r  landlord  newydd  sy — 

Gwen,  Taw  Jane,  rhag  ofn  drysu’r  dyn  ; job  anodd 
ofnadwy  ydi  hi. 

Brown.  Y landlord  sy*n  dwad  i inspectio’r  tŷ,  a*r 
bildings,  a*r  tir  ; ac  os  eith  hi*n  dywyll  cyn  gorflfan,  mae 
40 


YR  UNIG  FAB 


o am  drcsmasu  ar  ych  caredigrwydd  chi  trwy  ofyn  cael 
gwely  yma  dros  y nos. 

Gwen.  Fedar  o gysgu  ar  wely  pesgw>m,  tybad? 

Griffith*  Tŷ  gwael  iawn  sy  gynnon  ni,  Sarjant. 

Gwen.  Ella  cawn  ni  dŷ  newydd  gynno  fo. 

Brown.  Mi  gewch  gyfleusdra  da  i ofyn ; ond 
peidiwch  a’i  ddychryn  o drwy  ofyn  gormod. 

Gwen.  Mi  hwylia  i üisit  iddo  fo,  yr  ora  gafodd  o 
rioed,  Sarjant.  Jane,  cofia  fod  isio  i ti  fynd  iV  pentra 
bora  fory  i brynnu  bara  peilliad. 

Brown.  Mi  fydd  hynny  yn  too  late,  Mi  fydd  y 
landlord  yma’n  bur  fuan  ; prynhawn  helddiw  sy’n  y 
ilythyr. 

Griffith.  Fory  ddeuodd  Jane. 

Jane.  To-morroto  ydi  o hefyd. 

Brown.  Ond  cofiwch  ma’r  dwrnod  cynt  y detiwyd 
y llythyr. 

Gwen.  Wíft  i dy  Sasnag  di,  Jane,  Be  sy  i neud? 
rydw  i heb  gimint  a wicsan  yn  y ty. 

Griffith.  Fedrwch  chi  ddim  gneud  slapan  iddo  fo  ? 

Gwen.  Ewch  odd  ar  y ííordd,  Griífith,  a pheidiwch 
a bysnesu  hefo  gwaith  merchaid.  Jane,  rho  gadar  iV 
Sarjant  wrth  y tân,  a thòr  dafall  o fara  ga’l  i ti 
dostio  fo. 

Brown.  Mi  a i odd  ar  y fíordd,  Mrs.  Thomas. 

Gwen*  Peìdiwch  a’n  gadal  ni,  da  chi.  Be  os  ma 
Sais  ydiV  gwr  bynheddig  ? ’Does  fawr  o goel  ar  Sasnag, 
Jane. 

Griílìth.  Chwara  teg  i Jane.  Pwy  fyth  fasa’n 
meddwl  mae  hospital  ydi  gwely  yn  Saesnag. 

Gwen.  Bendith  arnoch  chi,  Griffith,  ewch  i’r  briws 
i molchi  a rhoi  colar  lân. 

Gliífith.  Yn  wir,  gwell  peidio  gneud  yn  hinain  yn 
rhy  grand  rhag  ofn  iddo  fo  godi  ar  y rhent. 

(Griŷith  yn  mynd  allan,  a Jane  yn  dyfod  i mewn  a 
thorih  beilliad  yn  ei  Ilaw), 

Jane.  Welwch,  beth  oedd  yn  y cwpwrdd,  mam  ! 

Gwen«  Rhai  ohonoch  chi  cuddiodd  hi  er  mwyn  cael 
sgram. 

Brown*  Dowch  a hi  yma,  Miss  Thomas.  Mi 
tostia  i hi. 

Gwen.  Ystyn  fforc  i’r  Sarjant,  gin  fod  o mor  fíeind. 

(Brown  yn  ei  rhoi  ar  flaen  y fforc  ac  yn  ei  dal  o flaen  y 
tân.  Yna  yn  ei  newid  yn  ddirgel,  ai  gefn  at  y 
gynulleidfa,  am  un  arall  wedi  llosgi  un  ochr,  ac  wedi 
ei  chuddio  ymlaen  Ilaw  yn  y fender,  Deil  yr  ochr 
iosgedig  at  y tân). 

Jane*  Beth  ga  i ’neud  ? 

Gwen.  Rho  frat  glân,  a gna  dy  hun  yn  dwt. 

Jane*  Ga  i wisgo  ’mrôitsh  newydd  ? 

Gwen.  Cei,  ond  paid  a bod  yn  hir. 

(Jane  yn  mynd  ir  siambr,  Gwen  yn  gosod  llestri  tê  ar  y 
bwrdd), 

Brown.  Llestri  hardd  iawn,  Mrs.  Thomas. 

Gwen.  Da  chi,  Sarjant,  edrychwch  ar  ol  y dorth 
beilliad. 

iGrifflth  yn  dyfod  ir  ystafell  a thowel  yn  ei  law^  ac  yn 
sychu  ei  wyneb  ; yna  yn  gorffen  rhoi  ei  goler  yn 
sownd), 

Griffith.  Mae  o wedi  dwad,  Gwen,  mîawn  motor, 
Gwen.  A phopeth  mor  flêr. 

(Gwen  yn  brwsio  gwallt  Griffiih  ar  ol  gorffen  sychü  ei 
wyneb,  yna  yn  cau  ei  goler), 

Grîffith.  Peidiwch  a ’nghrogi  i Gwen. 

Gwen.  Be  diV  ogla  ilosgi  yma  ? 

Brown.  Ma  arna  i ofn,  fod  y muffin  yn  oüerdone, 
(Brown  yn  dal  y dorth  beilliad  i oltcg  Mrs,  Thomas), 

Gwen.  Wedi  llosgi’r  bara  peilÌiad  yn  golsyn.  Wfft 
i’ch  bacha  chi,  Sarjant. 

Brcwn.  Order  Please,  DymaV  gŵr  bynheddig. 

(Gwen  yn  ceisio  crafu  a glanhau  y dorth  heilliad.  Jane 
yn  dyfod  or  siamhr,  a John  yn  dyfod  ir  tŷ,  â harf 
osod  fawr  yn  cuddwi  wyneh  fel  na  allant  ei  adnahod. 
Jane  a Gwen  yn  rhoi  curtsey  iddo,  Griffith  Thomas 
yn  gafael  mewn  cudyn  oi  wallt^  gan  roi  how  i John. 
Sergeant  Brown  yn  sefyll  yn  syth  a rhoi  salute  tr 
landlord  newydd,  John  yn  edrych  ar  Brown). 

John»  Chi  di’r  tenant  ? 

Brown»  No  sir,  Sergeant  Brown,  County  Consta^ 
bulary, 

Griffith.  Ofni  mae  Sais  oeddach  chi  syr,  ag  aros  i 
gyfieithu  rhyngon  ni  mae’r  sarjant. 

John.  Fi  medru  Cymraeg,  tipyn  bach ; os  cynoch 
chi  case  yn  erbyn  y tenant  yma,  sergeant  ? 

Brown.  No  sir^  I have  no  charge  against  him, 

John.  Buo  cynoch  chi  case  yn  erbyn  rai  o’i  teulu  o 
rioid,  Sergeant  ? 

Brown.  Naddo  ’rioed.  Neüer^  Sir. 

John.  Very  Good.  Diolch  yn  mawr,  Sergeant,  am 
deud  hynny.  Ma  gen  fi  mater  prwate  hefo’r  tenant. 
Caf  fi  gweld  chi  eto,  Sergeant,  os  newch  chi  ’nabod  i. 

Brown.  Fydda  i byth  yn  anghofio  dyn  os  gwela  i o 
unwaith.  I make  no  mistake  like  that^  sir. 

John.  Very  good  ! Good  day,  Sergeant  I 

Browsa*  Good  day,  Sir, 

(Broiün  a John  yn  salutio  ei  gilydd,  Yna  mae  Brown 
yn  sythu  ac  yn  marchio  allan,  John  yn  troi  at  ei  dad 
ai  fam), 

Grìffith.  Fyddwch  chi  mor  ddiifalch  ag  ista,  syr  ? 

Gwer».  Lle  digon  blêr  sy  gymnon  ni,  syr.  Dwrnod 
golchi. 

John.  Peidiwch  apologisio,  Mrs. — — 

Gwen.  Gwen  Tomos  ydi  f’enw  i,  syr. 

John.  A’r  gẅr  ? 

Gwen.  Griffith  Tomos  ,gyda*ch  cennad,  syr. 

Jofan.  Oes  yma  piant  ? 

Gwen.  Dau,  bachgan  a iodas.  Dyma  un  o honyn 
nhw. 

(/ane  yn  dyfod  ymlaen  at  ochr  ei  mam), 

John.  Beth  ydi  henw  chi  ? 

Jane.  Jane,  syr. 

John.  Very  Good,  chi  eista  lawr,  please, 

Jane.  Thank,  you^  syr. 

John.  Fi  eisio  gweld  mab  chi  eto. 

(Gwen  a Griffith  Thomas  yn  edrych  ar  ei  gilydd)^ 
Grîfiith.  Tydi'  V mab  ddirn  yma,  syr. 

John.  Wedi  mynd  i’r  marchnad,  ne*r  ffair  ella. 
Gwen.  Oddicartre  mae  o y dyddia  yma. 

John.  Lle  mae  o felìy  ? 

Gwen.  Wedi  mynd  ar  lêd,  syr. 

John.  Llongwr  ? 

Gwen.  Mewn  llong  yr  aeth  o,  syr. 

John.  Hefo  tramp  ? 

Griffith.  Nâgi,  stemar  reit  respectable,  syr. 

John.  Pryd  clywsoch  chi  oddwrth  mab  ? 

Jane.  Mi  ges  i picture  postcard  oddwrth  ’y  mrawd, 
syr. 

John.  0 ble  ? 

Jane.  K!ondyke  oedd  yr  enw,  syr. 

John.  Lle  oer  iawn,  cartra  rhew  a’r  eira ; üawar  o 
pobol  yn  rhewi  yn  farw  yno. 

Gwen.  John  druan  ! 

John.  Peidiwch  torri  calon,  Mrs.  Thomas.  Fe 
ddaw  mab  adra,  wedi  gneud  i fforîiwn. 

Griffith.  Golwg  ddigon  annhebig  oedd  arno  fo  pan 
welson  ni  o ddweutha. 

John.  Sut  ddyn  oedd  o.  Tebig  i fi  ? 

Gwen.  Gwahanol  iawn  i chi. 

Jehn,  Ydw  i yn  fwy  tebig  i John  rvv^an  ? 

(John  yn  taflu  ei  farf  osod  i ffwrdd.  Y tri  yn  ei 
adnabod  ac  yn  cydlawenhau  ai  giìydd). 

Gwen»  Fy  machgan  annwyl  i,  ar  i lun  i hun  oV 
diwadd. 

John.  Ydach  chi  wedi  madda  i mi,  nhad  ? 

Grî£äth.  Ydw,  John  bach,  ers  blynyddoedd. 

Jane.  Ddigis  i rioed,  John. 

John.  Ych  bike  chi  safiodd  fi’r  noson  honno,  Jane. 

Gwen,  Paid  a sôn  am  y noson  honno  byth  eto, 

John,  Cyfraith  ’y  ngwlad  am  *y  nghosbi,  a finna’n 
lân. 

Griffith.  Mi  gyffesodd  y ddau  arall  ma  nhw*n  inig 
odd  yn  euog  o dorri  iV  Plas. 

Gwen.  Sut  yr  eis  ti  o’i  gafal  nhw,  John  ? 

John.  Mi  groesis  i’r  Werddon  ,ag  wedyn  i’r  Mericia. 
Ar  ol  cynilo  chydig  mi  gyrhaeddis  San  Francisco.  Wedi 
hynny  mi  eis  efo  parti  oedd  yn  anturio  i wlad  y rhew  a’r 
aur,  Klondike.  Mi  Iwyddwyd  fy  ymdrechion  yn  well 
na’r  disgwyliad  ac  yn  llawar  gwell  na  fy  haeddiant  i. 
Mi  ’nillis  filoedd  ag  mi  gyrchis  fy  ngolud  i ddiogelwch 
un  o brif  fancia  San  Francisco. 

Griffith.  Sut  y prynist  ti  dy  gartra  ? 

Joim«  Clywad  gin  un  o í’  hen  gyfeillion  o*r  ardal  yrna 
yn  Frisco — Ned  Parry — Fron  Ganol,  fod  y llc  ar  werth, 

Giiffitli.  Sut  ma  Edward  wedi  troi  allan  ? 

Johra.  Un  oV  bechgin  gora  ar  lannaV  Pacific.  Mae 

0 mewn  safla  ragorol.  Mi  roes  siars  arna  i i gofio  fo 
atoch  chi,  mam,  at  fy  chwaer  bach  fel  yr  oedd  o’n  galw 
Jane,  ac  yn  benna  o bawb  atoch  chi,  ’nhad. 

Griffith.  Mae  o wedi  madda  i mi  felly  am  weinyddu 
disgyblath  arno  fo  am  ^rfad  ? 

Johra.  Mi  ath  i’ch  cyfarfod,  medda  fo,  a chalon  o 
haearn  yn  i fynwas,  Ond  pen  aethoch  i sôn  yn  ych 
cynghorion  mwyn  a chredig,  am  afradlonrwydd  mab  yn 
torri  calon  mam  mi  doddodd  y galon  haearn,  ag  mi  ath 
oddicartra  yn  ddyn  newydd.  Mi  gofith  ych  geiriau  hyd 

1 fedd,  medda  fo. 

Griffith.  Dîolch  mod  i wedi  gneud  rhyw  chydig  o 
dclaioni  yn  yr  hen  fyd  yma. 

John.  Ag  i mi  orífan  fy  stori,  mi  gyfarwyddodd  y 
banhers,  johnson  a Price  y twrneiod  i brynnu’r  tyddyn 
yma.  Mi  glywis  iddyn  nhw  Iwyddo  pen  gyrhaeddis  i 
Lundan,  lle  prynis  i frôitsh  fechan  i Jane,  ag  mi  postls 
hi,  hefo  llythyr  oddwrth  y twrna. 

Jarae.  MaeV  frôitsh  aV  llythyr  yn  sâff  ,John. 

Johra.  Gan  na  wyddwn  i farn  y Police  am  dana  i,  mi 

gyrhaeddis  yma  yn  y dtsguise  welsoch  chi  am  dana  i. 
Maddeuwch  i mi  am  chwara’r  fath  dric,  mi  dala’  i’n 
dda  i chi.  ’Rydw  i yn  berchen  da  lawer  (yn  agor  y 
gweithredoedd).  Dyma’r  gweithroedd  sy’n  ych  gneud 
chi’n  freeholder  am  ych  oes. 

Grîíiìth.  Ni  bia’r  lle  ’ma  am  byth,  Gwen. 

Gwen.  Waeth  am  y cyfoeth.  Dy  gael  di  adra  odd 
y peth  mawr,  John  bach. 

Jane»  Ag  yn  iach  trwy  ych  holl  helyntion. 

Grîffith.  John  bach.  y peth  mwya  o’r  cwbwl  i dy 
rieni,  ydi  cael  i hunig  fab  adra  ar  yr  hen  aelwyd,  yn 
fachgan  sobor,  yn  fachgan  gonast,  ac  yn  fachgan  da. 


(Maent  yn  sefyll  wrth  ochr  ei  gilydd,  yna  daw  y 
llen  i lawr). 

Drama  yn  cynnwys  y cymeriadau  canlynol : — 


Robert  Williams 

- Platelayer  oedrannus. 

Grace  Williams 

Ei ferch. 

Beti  Roberts 

- Gwraig  Wil  Ifans,  Platelayer 
araÜ, 

WlLLIAM 

- Pointsman  yng  ngwasanaeth  y 
Cwmpeini. 

Twmi 

- Bachgen  15  oed  yng  ngwasan- 
aeth  W.  H.  Smith  & Son, 
Llyfrwerthwyr. 

{Amser 


Gaeaf  y Flwyddyn  1894). 


Yr  Hen  laith 


(Paratoir  y llwyfan  i arddangos  ystafell  meitìn  ty  plate-^ 
layer  ar  y reilffordd  yng  Ngogledd  Cymm,  yn  cynnwys 
y dodrefn  arferoL  Tua  chanol  y mur  pellaf  gwelir  lle 
târi ; ar  yr  ochr  chwith  ir  tân  (pan  sefir  ar  y llwyfan 
yn  wynehu  yr  eisteddleoedd)  mae  cadair  freichiau,  ac  o'r 
tu  ol  iddi  gwelir  drws  y tŷ,  Ar  yr  ochr  ddehau  i'r  tân 
saif  hwrdd  gyda  dwy  gadair  gerllaw  iddo,  Ym  mhellach 
ar  y ddê  mae  drws  yn  arwain  ir  parlwr  neur  siamhr. 
W rth  hen  y tân  y mae  shilff  ac  arni  amryw  lyfrau,  yn  eu 
plith  Beihl  Cymraeg  ynghyd  ag  Eshoniadau  a Llyfr 
Hymnau.  Edrych  yr  ystafell  yn  drefnus  a glân.  Maer 
mân  hethau  *canlynol  yn  angenrheidioL — tepot  a kettle 
wrth  y tân^  cannWyll  oleu  mewn  canhwyllhren  ar  y hwrdd^ 
ynghyd  a thorth,  ymenyn^  a dwy  neu  dair  o gwpanau  a 
soseri  tê,  ac  ynghyd  hefyd  a phiser  hwyd  gweithiwr.  Pan 
gyfyd  y llen  gwelir  Rohert  Williams,  gweithiwr  oedrannus, 
yn  eistedd  ar  y gadair  freichiau^  tra  mae  Grace,  ei  ferch, 
yn  hrysur  gyda  gWaith  y tŷ) 


Grace.  Peidiwch  ag  edrach  mor  ddigalon,  nhad  bach; 
os  ydi  r Cwmpeini  wedi’ch  troi  chi  o’ch  lle,  mi  fydd 
llawar  o’ch  cymdogion  yn  falch  o roi  gwaith  i chi. 

Robert  Wülîams.  Mae  pawb  yn  garedig  iawn. 
Hwda,  ngenath  i,  dyma  nghyflog  i — yr  ola*  nillis  i ar 

yr  hên  lein.  {Yn  estyn  ei  gyflog  tddt,)  Rwyt  ti  wedi 
edrach  ar  ol  y tŷ  yma’n  fedrus  er  pen  gollis  i dy  fam. 
Mi  wnei  wraig  gynnil  i William  y Signalman. 

Grace.  Rhaid  i chi  fyw  hefo  ni,  pan  symudir 
William  i Loegar. 

R.  W.  Gwell  gen  i fyw  a marw  yng  Nghymru. 

Grace.  Mae  nhw  yn  garedig  dros  ben  lle’r  ydan 
ni’n  mynd. 

R.  W.  Ydyn,  mae  nhw’n  bobol  garedig,  ac  nid  y 
bobol  sy  gyfrifol  am  amball  i giafîar  go  ffroenuchal 
anfoRwyd  i lawr  yma.  Ond  gormod  o gyfnewid  i mi 
fydda  clywad  dim  ond  Sasnag  hyd  ddiwedd  f’oes,  ac 
anioddefol  fydda  meddwl  cael  ’y  nghladdu  mewn 
semitri  ac  adgyfodi  ryw  ddydd  i glywad  dim  ond  yr 
iaith  fain  o nghwmpas.  Na,  Cymru  i mi  hyd  y diwadd, 
ac  ar  ol  hynny  hefyd,  Grace  bach. 

{Mae  Grace  yn  symud  at  ddriüs  y ty,  gan  ei  agor  ac 
edrych  allan), 

Grace.  Mae  hi  yn  noson  niwliog  iawn. 

R.  W.  Niwliog  ydi  hi  arna  inna  hefyd,  ’ngenath  i. 

Grace.  Wn  i ddim  sut  mae  neb  yn  gweld  y ffordd 
heno. 

R.  W.  Coda’r  bleinds.  Efallai  bydd  yn  help  i ryw 
deithiwr. 

Grace.  Mi  glywa  i swn  troed  rhywun. 

R.  W.  Agor  y drws,  gâl  iddo  wel’d  tipyn  oV  ííordd. 

Grace.  Dos  dlm  isio  gneyd  hynny ; William  ydi  o, 
ac  mae  o yn  ’nabod  pob  modfadd  o’r  ffordd.  (Gracs 
yn  agor  y drws), 

R.  W.  Hawdd  y gall  o,  ar  ol  i cherddad  hi  mor 
amal. 

Grace.  Doeddwn  i ddim  yn  ych  disgwyl  heno, 
William. 

William.  Eisio  gweld  ych  tad  sy  arna  i.  Ydo  o 
i mewn? 

R.  W.  Ydw  machgan  i,  tyrd  i miawn. 

(WiUíam,  dyn  ieuanc  mewn  dillad  signGlman  yn  dyfod 
i mewn  gan  gau  y drws.  Mae  golwg  oer  a gwlyh 
arno), 

Grace.  Be  sy’n  bod,  William  ? 

William.  Wedi  drysu  yn  lân  mae  hi  tua’r  stesion 
yna.  Dos  yna  neb  i roi’r  fog  stgnals  ar  y lein.  Yr  hen 
gang  wedi  madal  heiddiw  a’r  rhai  diarth  ddim  yn  dwad 
at  i gwaith  tan  bora  foru. 

Grace.  Gobeithio  na  ’dach  chi  ddim  yn  disgwyl  i 
’nhad  fynd  at  y gwaith  ar  noson  oer  fel  hyn  ? 

Wüliam.  Fedar  neb  weld  bai  arno  fo  am  beidio. 
*Rydw  i wedi  gofyn  i Wil  Ifans,  ood  mi  wrthododd. 

R.  W.  Beth  ddeudodd  Wil  Ifans  ? 

William.  Deud  y cai  pob  trên  sy  gynnun  nhw  fynd 
heibio  Caergybi  i*r  nìôr  cyn  rhoi  o’i  droed  byth  ar  i 
hên  lein  nhw. 

R.  W.  Ydi  o wedi  anghofio’r  dreifars  a*r  teithwyr  ? 
HwyÜa  dannad  o fwyd  Grace,  mi  a i at  y signals. 

Grace.  Chewch  chi  ddim  mynd  allan.  Be  di’ch 
meddwl  chi  nhad  ? 

R.  W.  Meddv/1  am  fy  nyledswydd  at  fy  nghyd- 
ddyn,  ’ngenath  i. 

William.  ’Rodd  yn  gâs  iawn  gin  i ddwad  yma,^ 
Robat  Williams. 

R.  W.  Mi  rois  i fog-'signah  i lawr  pen  oedd  hi’n 
fwy  niwliog  nag  y mae  hi  heno  lawar  gwaith,  a redodd 
dim  trên  i signals  yrioed  hefo  mi.  Diolch  i ti  am  ofyn 
i mi,  William. 

WiUiam.  Mi  fydd  y Stesion  Mastar  yn  ddiolchgar 
i chi  o’i  galon.  Mae  o fel  dyn  wedi  drysu  gin  ofn  i 
ryw  ddamwain  ddigwydd.  Dyma  rai  o’r  fog-signals  i 
chi.  (Fn  eu  rhoddi  i Robert  Williams). 

R.  W.  Dwad  wrtho  fo  na  ddigwyddodd  ’run  ddam- 
wain  rioed  ar  y length  yma. 

(William  yn  paratoi  i fyned  allan). 

Grace.  Ydach  chi  am  fynd  miawn  munud,  William? 

William.  Mi  w>'ddoch  y basa’n  dda  gin  i aros. 
Ond  dos  neb  yn  y sígnal-'box  ond  y Stesion  Mastar,  a 
’chydig  iawn  mae  o yn  ddallt  ar  y lifars. 

R.  W.  Dos,  William,  rhag  ofn  damwain. 

William.  Rhaid  mynd,  ’do’s  mo’r  help,  Grace. 

Grace.  ’Rydw  i yn  gweld  hyny.  Rhowch  hwn  am 
ych  gwddw  i fynd  trwy  y niwl,  Wiiliam. 

(Yn  rhoddi  mufflcr  am  wddf  Wílliam,  Grace  a 
Willlam  yn  nesu  at  y drws). 

William.  Noswaiíh  dda  i chi  Robat  Wiiliams. 

R.  W.  Nôs  dawch,  William.  Dwad  wrth  y Stesion 
Mastar  am  fod  yn  dawal  i feddwl. 

William.  Fydd  dim  eisio  pan  gîywith  o ych  bod 
chi  yn  ymgymeryd  â’r  gwaith,  Robat  Williams. 

(Grace  yn  agor  y drws,  a William  yn  myned  allan). 

Grace.  Lapiwch  ddigon  am  ych  gwddw,  Wiiliam. 

WiUiam.  Nôs  dawch,  Grace. 

(Tra  maent  wrth  y drws,  estyn  Robert  Williams  y Beibl 
a darllcna  ychydig  o adnodau.  Yna  mae  Grace  yn 
paratoi  ei  fwyd  íddo,  Ar  cl  ychydig  mae  Robert 
W illiams  yn  cau\  llyfr  ac  yn  ei  ddodi  ar  y shilff). 

R.  W.  Mae  dy  fam  yn  y meddw!  i lawar  heiddlw^ 
Grace.  Be  ma  hi  yn  i neud  yn  y nefoedd  ’rwan^ 
lybad  ? 

Grace.  Os  oes  ll>^ra  yno,  ’tydi  mam  bach  ddim  yn 
mhell  oddwrthyn  nhw. 

R,  W.  Ma  hi  v/edi  gweld  rhyfeddoda  lawar.  Gweld 
yr  hen  batriarchiald  a’r  proííwydi.  Edrach  ar  yr 
apostolion.  Siarad  â liên  dduwiolion  Cymru.  Cael 
ymgomio  âV  hên  Ficar  Prichard  a Williams  Pantycel^m. 
Mi  fasa  yn  dda  gynni  hl  droi  dalenna  i llyf ra  nhw. 

Grace.  Fel  y bydda  hi’n  gneud  cyn  marw.  Adaw- 
odd  hi  ddim  llwch  ar  yr  un  o honyn’  nhw  ’rioed. 

R.  W.  Meddwl  am  dani  yn  câl  gwrando  ar  John 
Elias  yn  llefaru  eto.  Clywad  Christmas  Evans,  Williams 
o’r  Wern,  a’r  hen  dduwiolion  i gyd.  Fedra  i ddlra 
peidio  hiraethu  am  gâl  bod  yno  hefo  hi. 

Grace.  Gobeithio  y cewch  chi  fyw  hefo  ni  lawar 
blwyddyn  eto. 

R.  W.  ’Dos  dim  isio  sefyll  arholiad  yn  Sasnag  wrth 
fyned  i mewn  yno. 

Grace.  Triwch  beidio  meddwl  am  y Cwmpeini  a’u 
bryntni,  da  chi,  nhad  bach. 

R.  W.  Mi  geisia  ’neud  hynny,  ond  ma  hi’n  anodd. 
Ydi’r  bwyd  yn  barod  ? 

Gracc.  Ydi,  dyma  fo.  (Yn  esîyn  d biser  iddo, 
ynghyd  a pharsel) 

R.W.  Lle  mae  fy  nghôt  ora  i ? 

Grace^  Ydach  chi  am  wisgo  *ch  côt  ora  ar  noson 
mor  fudur  ? 

R,  W,  Y noson  ola  i mi  fod  ar  yr  hên  leln. 

(Grace  yn  estyn  eì  gôt  ai  rhoddi  am  dano,  ac  yna  yn 
agor  y drws  iddo). 

Grace*  Ma  hi*n  dwllach  nag  erioed. 

R.  W.  Mi  gyfyd  y niwl  cyn  hir.  Mi  gwela  hi  yn 
gleuo  i fyny.  Noswaith  dda,  ngenath  i.  Paid  ag  aros 
ar  dy  draed  i ’nisgwyl  i. 

Grace*  Ma  hi  yn  gynar  iawn  eto.  Cymrwch  ofal 
nhâd  bâch  yn  y twllwch  a*r  niwl. 

R.  W.  Does  dim  peryg,  ngenath  i. 

Daw,  fe  ddaw  y wawr  wen  oleu, 

Nes  bo’r  cwmwl  du  yn  ífoi ; 

Tarth  a niwl  yn  cyd-ddiflannu, 

Ag  oedd  wedi  cyd-grynhoi : 

Dyma’r  oriau, 

’Rwy’n  eu  gweled  draw  trwy  ííydd. 

(Ceisier  rheoli  y llais  pan  yn  adrodd  neu  yn  canu  y 
pennill  i gyflcu  y syniad  fod  yr  adroddwr  yn  pellhau 
yn  raddol  oddiwrth  y gwrandawyr,  Ar  ol  sefyll  am 
funud  wrth  y drws  aiff  Grace  yn  ol  ai  ei  gwaith  gan 
siarad), 

Grace.  Rhaid  fod  *y  nhâd  yn  ddyn  duwiol,  yn 
medru  madda  i bobo!  sy  wedi  dangos  cimint  o fryntni 

ato  fo  ; fedra  i ddim  gneud  hynny.  Fasa  neb  yn  gweld 
bai  am  ofyn  i bob  dyn  ifanc,  cyn  rhoi  gwaith  iddo, 
brofi  i fod  o yn  alluog  i ddarllan  a deall  Sasnag ; ond 
’roedd  gorfodi  hên  weithwyr  gonast,  oedd  wedi  gwas- 
anaethu’r  Cwmpeini  am  ddega  o flynyddoedd,  heb 
unrhyw  gŵyn  yn  i herbyn,  i gâl  i holi  yn  Sasnag  a*u 
troi  o’u  lle  os  na  fodlonan  nhw’r  Arholwr,  yn  orthrwm 
fydd  byth  yn  warth  i’r  rhai  sydd  mewn  awdurdod. 
Dos  dim  rhyfadd  i’n  gwlad  o’n  Seneddwyr  deimlo 
cimint  dros  y bobol  sy  wedi  cal  cam. 

{Clywir  curo  wrth  y drws). 

Dowch  i mewn. 

{Beti  Roberts  gwraig  Will  Eüans  yn  dyfod  i mewn  yn 
amlwg  mewn  tymer  ddrwg. 

Beti.  Ydi  dy  dad  i miawn,  Grace  ? 

Grace.  Nag  ydi ; dowch  at  y tân. 

Beti.  Lle  mae  o ? Ma  arna  i isio’i  weld  O. 

Grace.  Wedi  mynd  at  y fog^signals  ma  nhâd. 

Beti.  Rodd  Wil  yn  deud  y bydda’r  hên  ŵr  yn  siŵr 
o neud  ííŵl  o hono’i  hun. 

Grace.  Gneud  flŵl  o hono’i  hun.  Be  di’ch  meddwl 
chi? 

Betì.  Pa  ddylêd  odd  arno  fo  i’r  Cwmpeini  ? Pa’m 
na  fasa  nhw’n  gyrru’r  allan  i rewi  típin  ? 

Grace.  Fedra  *nhâd  ddim  aros  yn  y tŷ  a meddwl 
fod  y dreifars  yn  methu  gweld  y signals  trw’r  niwl,  a’i 
bod  nhw  a’r  teithiwrs  yn  câl  i ’sgubo  i farwolaeth  mewn 
canlyniad.  Deudwch  chi  be  fynnwch  chi,  Beti  Robaits, 
fuo  nhâd  ’rioed  mor  uchal  yn  ’y  meddwl  i ag  ydi  o 
heno. 

Beti.  Rhaid  i fod  o yn  llawar  mwy  duwiol  na  Wil 
acw.  Faddith  Wil  byth  i’r  hen  gnafon  br^mtion. 

Gtace.  Wyddoch  chi  am  beth  ’rodd  nhad  yn  siarad 
heno? 

Betì.  Sut  gwn  i,  a minna  adra  hefo  Wil. 

Grace.  Sôn  am  mam  yn  y Nefoedd,  a hiraethu  am 
fod  efo  hi. 

Beti.  Os  os  rhywun  o’r  ardal  yma  wedi  mynd  yno, 
dy  fam  a dy  fodryb  Mari  ydyn  nhw. 

Grace.  la,  un  agos  iawn  i lle  oedd  modryb  hefyd. 

Beti.  Duwiol  dros  ben.  Ag  yn  un  ííeind.  Pan 
oedd  yr  infflensi  hwnnw  ar  Wil  acw,  fydda  dim  dwrnod 
yn  mynd  heibio  heb  iddi  ddwad  a broth  iddo  fo.  Fydd 
Wil  yn  deud  yn  amal  iawn  os  os  rhiwun  yn  sâl  yn  y 
Nefoedd  y bydd  o yn  Iwcus  iawn  os  daw  dy  fodryb 
hyd  iddo  fo. 

Grace.  Dôs  neb  yn  sâl  yn  y Nefoedd. 

Beti.  Sâl  iawn  oedd  y rhan  fwya  o honyn  nhw  jest 
cyn  mỳnd  yno. 

Gtace.  Gola  iawn  yn  i Beibil  oedd  mam,  a modryb 
druan  fel  arall,  braidd. 

Beti*  Wn  i fawr  am  i sponio  hi,  ond  ddrysodd  hi 
Vioed  wrth  baratoi  tamad  i’r  clâf. 

Gtace.  Nâ  wîr,  ífowndrys  fydda  hi  amball  waith. 

Beti*  Pa  wahaniaeth,  pan  oedd  i hamcan  hi  mor 
ddâ.  Wt  ti’n  meddv/l  tasa  hi  yn  mynd  i baratoi  gwlêdd 
yno,  ac  yn  i flfwdan  yn  cynnig  darn  o bysgodyri  i’r 
profíwyd  Jonah,  ne  goes  ceiliog  i Simon  Pedar,  y basa 
nhw’n  digio  wrthi  hi  ? Chweilia  i f awr. 

Gtace*  Ar  draws  bopeth,  be  mae  y gŵr  acw  am 
neud  ? 

Beti.  Wn  i ddim  wir.  Fydda  i’n  meddwl  weithia 
ma  i’r  Chwaral  *r  eiíf  o.  Ond  fydd  hi  ddim  yn  job 
llawn  mor  barchus  i bacio  dan  wageni  rwbal  ’r  ol  bod 
yn  pacio  dan  yr  Irish  MaiL 

Grace.  Faddeuith  o i’r  Cwmpeini  ? 

Beti.  Gobeithio’r  annwyl  na  neiíf  o ddim.  Rydd  o 
mo’i  droed  byth  ar  i slippars  nhw,  medda  fo.  Mae  o 
wedi  gwrthod  mynd  i aros  at  Robat  Ifans  i Lerpwl  am 
fod  yn  rhaid  iddo  fynd  hefo’r  trên. 

Grace.  Wn  i ddlm  pwy  ydi  Robat  Ifans. 

Beti.  Gwyddost  yn  iawn,  ond  Robat  Ifans,  mab 
Robin  Ifan,  gŵr  Beti  Jones  ’nghnithar. 

Grace.  Adra  bydd  o felly. 

Beti.  Chweilia  i fawr.  ’Rosith  o ddim  dwrnod  yn 
hwy  na  bydd  y stemars  wedi  dechra  rhedag  o Bont  y 
Borth. 

Grace.  Mi  geith  ddigon  o waith  hefo’r  ffarmwrs. 

Beti.  Wr  o ddim  am  waith  ífarm.  ’Roedd  Wil  yn 
palu’r  ardd  y dwrnod  o’r  blaen  ac  yn  agor  rhesi  tatws 
fel  tasa  fo’n  agor  cutting  railway.  Fuasa’r  gwlydd  byth 
yn  dwad  i’r  golwg  trw  gymint  o bridd. 

Grace.  Peth  òd  na  fasa  fo  wedi  dysgu  tipin  o 
Sasnag,  dyn  lled  ifanc  fel  Wil  Ifans. 

Beti.  Sut  dysga  Wil  Sasnag?  Fydd  o byth  yn 
mynd  i gapal  nag  eglwys.  Mae  o’n  rhyfeddach  byth 
fod  Robat  Williams  yn  gwbod  cin  lleiad  o Sasnag. 
Dyn  mor  ddarllengar,  ac  wedi  gwrando  cimint  o breg- 
etha  Cymraeg. 

Grace.  Lwc  nad  ydi  o ddim  yn  ych  clywad  chi, 
Beti  Robaits 

Beti.  Chymrswn  i mo’r  byd  a’i  ddigio.  Chlywais 
i ddim  gair  brwnt  o’i  ena  fo  ’rioed.  Fydd  Wil  acw’n 
deud  fod  arno  fo  fwy  o ofn  deud  gair  mawr  ynghlyw 
Robat  Williams  na’r  holl  giaffars  hefo’u  gilydd. 

Grace.  Oes,  ma  gynno  fo  riw  ddylanwad  rhyfadd  ar 
bawb,  Peth  òd  fod  y bobol  ifanc  mor  ffond  o hono  fo. 

Beti.  Roedd  Wil  acw’n  deud  tasa  nhw  heb  droi 
Robat  Williams  i fíwrdd  y basa’n  haws  madda  iddyn 
nhw.  Y dyn  mwya  cydwybodol,  ar  ies  y Cwmpeinl,  o 
Gaer  i Gaergybi. 

Grace.  ’Daeth  dim  cin  ddyfnad  i galon  *y  nhâd  a 
chydymdeimlad  i gydweithwyr. 

Beti.  Cywswn  i afal  yn  y giafíar  ar  i ben  i hun  yn 
rhwla,  ’dwi’n  siwr  baswn  i’n  cribo  tipin  ar  i fwng  o. 
Yr  hen 

Grace.  Ust ! Oes  rhiwun  wrth  y drws  ? 

{Clywir  curo  wrth  y drws.  Grace  yn  mynd  i agor. 

Twmi  yn  dyfod  i mewn). 

Beli.  Twmi’r  papur  newydd  fel  rydwi’n  fyw. 

Grace.  Be  cododd  chi  allan  ar  y fath  dywydd, 
Twmi  ? 

Twmi.  Y Stesion  Mastar  gyrrodd  fi  i chwîlio  am 
Robat  WiIIiams. 

Grace*  Wrth  y signal  ma  nhad,  Twmi. 

Twmi.  Rhaid  ’mod  i wedi’i  basio  fo.  Ma  hi’n 
d)rwyll  iawn. 

Grace.  Ga  i ddwad  hefo  chi  i chwilio  am  dano  fo? 

Twmi.  Rydw  i’n  ddigon  o lanc  i fynd  fy  hûn  Grace 
Williams. 

Beti.  Be  sy  gen  ti  í ddeud  wrth  Robat  Wüliams  ? 

Twmî.  Busnas  dynion  ydi  o Beti  Robaits.  Ond 
mi  gewch  chi  wbod  am  ych  bod  chi’n  wralg  i blatelayer. 

Y Steslon  Mastar  gyrrodd  fi  i ddeud  wrtho  fo  fod  wagan 
wedi  mynd  oddar  y rêls  yn  y Stesion  a*u  bod  nhw 
am  weithio’r  holl  draffic  ar  yr  up  line, 

Betì.  Faint  ydi  hi  o V gloch  ? 

Twmî.  Rhoswch  Beti  Robaits  mi  ’drycha  i. 

{Ar  ol  llawer  o drafferth  mae  Twmi  yn  tynu  Watch 
anferth  oi  boced  ac  yn  ei  dal  o'i  blaen), 

Twmi.  Hannar  awr  wedi  saith. 

Beti.  Bobol  annwyl,  ma  gin  ti  watch  gest  gimmint 
a chloc  Capal. 

Twmi.  Patent  leüar,  o íîair  y Borth.  Fasach  chi’n 
lecio  gweld  i pherfadd  hi  ? 

Grace.  Does  dim  amsar  heno,  Twmi.  Cofia  am 

V nhâd. 

Twmi.  Ddaw  dim  trên  am  hannar  awr. 

{Ar  ol  trafferth  mae  yn  agor  ei  watch  a Betî  a Grace 
yn  agoshau  i gael  ei  gweled  hi), 

Sefwch  yn  ol  Beti  Robaits  os  gwelwch  chi’n  dda. 
Peidiwch  a chwthu  arni  hi. 

Beti.  Mi  glywis  am  riw  longwr  yn  cysgu  er  i watchf 
*rydw  i’n  siwr  ’dodd  hi  fawr  fwy  na  hona, 

Twnii.  Clywch  hi  yn  tician. 

Betì.  Cau  hi  Twmi,  rhag  ofn  i ti  roi  dy  fys  yn  yr 
injian.  Fydd  yna  fawr  o honat  ti  i fynd  adra  at  dy  fam 
os  unwaith  y ceith  y ’lwynion  cocos  yna  afal  ynat  ti. 

{Twmi  yn  cau  ac  yn  cadw  ei  watch), 

Twmîû  Wir,  rhaid  i mi  fynd. 

Grace.  Ga  i ddwad  i ddangos  y fíordd  ? 

Twmi.  Ma  arna  i ofn  gneud  William,  y Signalman, 
ynjealous,  Peidiwch  a symud,  os  gwelwch  chi’n  dda. 
’Rydw  i gystal  a chath  am  weld  yn  y nôs. 

Bcti.  Glywi  diV  hen  fymryn. 

{Twmi  yn  mynd  allan  ac  yn  cau  y drws  ar  ei  oL) 

Boti.  Ma  hi’n  galad  arnyn’  nhw  yn  gorfod  anfon 
bachgan  ar  y fath  noson.  Rhaid  i mi  fynd  adra  rwan 
at  Wil  i ddeud  yr  hanas. 

Grace.  Na  chewch,  rydw  i am  hwylio  swpar  y 
munud  yma. 

Beti.  Pa  bryd  y byddwch  chi  yn  cymryd  swpar  ? 

Grace.  Pan  fydd  y trên  wyth  yn  pasio. 

Beti.  Wrth  amsar  trêns  byddwch  chi’n  hwylio 
bwyd  ? 

Grace.  la.  Yr  Irish  Mail  am  amsar  cinio.  Yr 
Express  am  amsar  tê,  a’r  trên  w)^h  am  swpar.  Dos 
dim  isio  cloc  pen  fydd  rhiwun  yn  byw  wrth  ymyl  y 
lein. 

Beti.  Sut  y gnewch  chi  a William  pen  ewch  chi  i 
fyw  *n  agos  i Lundan.  Mi  fydd  y Mail  a’r  Express  yn 
glmint  hwyrach  yno.  Mi  fyddwch  yn  cael  cinio  ar  ol 
amsar  tê,  a swpar  bora  drannoth. 

Grace.  Prynu  cloc  fydd  raid  i ml,  mae’n  debig. 

Beti.  Ne  gael  cinio  hwyr  fel  y rest  o’r  bobol  fawr 
yma.  Mi  eiff  William  a ch’ditha  yn  f’ddigions  ar  slap. 

Grace.  Peidiwch  a lolian  Beti  Robaits. 

Beti.  Mi  fyddwch  wedi  anghofio’ch  hen  gyfeillion 
a’ch  hen  iaith. 

Grace.  Da  chi,  peidiwch  a chellwar.  ’Rydw  i’n 
reit  ddigalon. 

Beti.  Dim  mymryn  mwy  digalon  na  minna,  ond 
fod  gin  i well  tafod  i giddio  ’ngofid. 

Grace.  ’Dos  dim  cimint  o esgus  i chi  am  fod  yn 
ddigalon.  Tydi’ch  gŵr  chi  ddim  wedi  cyrradd  oedran 
V nhâd. 

Beti.  Fydd  dŷn  o garictor  Robat  Williams  ddim 
heb  waith,  Grace. 

Grace.  Na  fydd  am  raî  blynyddodd.  Ond  chydig 
o help  fydd  carictor  i weithiwr  pen  aifí  i freichia  fo’n 
rhy  weiniaid  i gydio  yn  y rhaw  a’r  bladur. 

Beti.  Mynd  a fo  hefo  chi  i Loegar  ’newch  chi. 

Grace.  Mae  o’n  gwrthod  yn  lân. 

Beti.  Fasa  fo’n  licio  mynd  at  Siôn  fy  mrawd  iV 
’Mericia  ? 

Grace.  Mae  o’n  rhy  hên.  Er  fod  gynno  fo  feddw^ 
uchal  o ryddid  y wlad  honno.  Gwlad  a sefydlwyd  gin 
ddynion  wedi  ’madal  a’u  gwlad  enedigol  o herwydd 
gorthrwm.  Dyna  fel  ma  gormes  bob  amsar  yn  esgor 
ar  ryddid. 

Beti.  ’Rydw  i yn  lecio  pobol  ’Mericia,  a phob  peth 
sydd  yn  dwad  odd  yno  ond  amball  i ddrycin  ma  nhw  yn 
anfon  i ni.  Ma  gin  Wil  feddw!  mawr  iawn  o wlad  sy’n 
tyfu  cimint  o ’bacco. 

Grace.  Dowch,  neswch  at  y bwrdd. 

(Grace  yn  tywalli  té). 

Beti.  Ma’n  debig  y caith  dy  dad  i !e  yn  ôì  ar  y !ein 
am  i waith  heno. 

Grace.  Dos  dim  perig  iV  rhai  sydd  miawn  awdur- 
dod  byth  gâl  clywad.  Mi  gymar  y giaííars  mân  ddigon 
o ofol.  Un  Iwmp  o siwgwr  ta  dau  ? 

(Yn  dal  Iwmp  o siwgwr  ar  Iwy  de). 

Beti.  Un  go  fawr  a rhyw  fymryn  yn  i sgil  o. 

Grace.  Helpwch  ych  hûn. 

Beti.  Mi  na,  ’dos  dim  perig.  Os  ydi  tacla’r  lein 
yna  wedi  gneud  y nghalon  i’n  drom,  diolch  byth,  ’tydyn 
nhw  wedi  ’fíeithio  dim  ar  y stumog  i. 

{Cyfyd  Grace  yn  sydyn  ac  aiff  at  y drws). 

Grace.  Eisio  gweld  ydiV  niwl  yn  clirio.  Peidiwch 
chi  a symud. 

Beti.  Dos  dim  perig.  Ma’r  tê  yma  yn  rhy  dda. 

(Grace  yn  cau  y drws  ac  yn  dyfod  yn  ol  at  y bwrdd). 

Grace.  Ydi  ch  cwpan  chi’n  wâg  ? 

Beti.  Ydi.  (Grace  yn  llenwtr  cwpan).  Tipin 
chwaneg  o siwgwr,  Grace. 

Grace.  ’Stynnwch  at  y bwyd,  Beti  Robaits. 

Beti.  Bara  dâ  dros  ben.  Ma’r  bara  acw  wedi 
dechra  suro. 

Grace.  Tipin  o gollad  ydi  hynny. 

Bsti.  Gneud  bara  llaeth  i Wil  bydda  i a deud  ma’r 
llaeth  sy  wedi  suro. 

Grace.  Faswn  i byth  yn  chwara  tricia  felly  hefo 
’ngŵr. 

Betî.  W’elis  ti  rioed  mor  fuan  y dysgi  di  ar  ol  priodi, 
ne,  mi  fydd  yn  reit  fain  arnat  ti. 

Grace.  Ddaru  mi  ’rioed  ddychmygu’r  fath  beth. 

Beti.  Tydi  Wil  yn  dychmygu  dim  chwaith,  ne  mi 
fasa  wedi  darfod  arna  i.  Ma’r  gwŷr  yn  llawar  cryfach 
na’r  gwragadd,  ond,  trwy  drugaradd,  ’tydyn  nhw  ddim 
hannar  mor  stim’rwg. 

Grace.  Os  gynnoch  chi  dê  ? 

Beti.  Sawl  cypanad  ges  i ? 

Grace.  Chwech ! Triwch  hannar  un  ! 

Beti»  Dim  dyferyn  rhag  ofn  i mi  fethu  cerddad 
adra. 

(Grace  yn  codi  ac  yn  mynd  at  y drws), 

Grace.  Pwysy’ndwad  tybad?  (Yn  gwrandaw  ac 
yn  caur  drws), 

Beti.  Paid  ag  agor  am  funud  gâl  i mi  gadw’r  llestri, 
rhag  ofn  iddo  fe  ddisgwyl  am  swpar. 

(Yn  paratoi  i gadwr  Uestri.  Grace  yn  troi  ac  yn  ed- 
rych  ar  y bwrdd), 

Grace.  ’Tydach  chi  wedi  gadal  dim  Ilawar  i neb. 

Beti.  Leia  fyth  fedrwn  i. 

Grace.  Pwy  sydd  yna  ? (Curo  wrth  y drws). 

William.  Y fi.  (Grace  yn  agor  y drws  a William 
yn  dyfod  i mewn). 

Grace.  Peidiwch  a chadw’r  llestri,  Beti  Robaits. 

Beti.  Ma  hi*n  siwr  o*i  ddyfetha  fo. 

Grace.  Lle  ma  nhâd  ? 

Wìlliam*  Hefo’r  Direciors,  yn  y Stesion» 

Grace.  HefoV  Directors ! 

(Grace  yn  gosod  cadair  i William  yn  agos  ir  tân). 

William.  Ma  gin  i newydd  dyddorol,  ond  ddechra 
i ddim  nes  i Beti  Robaits  gadw  llai  o dwrw  hefo’r 
îlestri. 

{Grace  yn  gafael  yn  Bcti  ai  rhoi  i eisîedd  ar  gadair. 
Beti  yn  sycha  ei  hwyneb  a thwiio  ei  hun  yn  barod  i 
wrandaw). 

Beti.  Ö1  reit,  William. 

{Gracc  yn  eistedd  i lawr  wrth  y bwrdd). 

William.  Ar  ol  gadal  y tŷ  ’ma,  ’rodd  Robat  Williams 
yn  cerddad  trw’r  cytting  i gyfeiriad  y signalsf  pen  g!yiv- 
odd  o rhiw  dwrw  fel  taran.  Mi  ath  ynta  chydig  ymlan, 
ag  mi  welodd  fod  yr  eira  wedi  llithro  ar  ochor  y cytting 
ac  wedi  cario  carrag  i lawr  i ganol  yr  up  line.  Mi 
geisiodd  symud  y garrag,  ond  mi  fethodd  yn  lân. 
Ynghanol  ei  ymdrechion  mi  glywodd  dwrw  trên  yn 
dwad  ar  y lein  lle  ’roedd  y garrag.  Mi  redodd  ar  un- 
waith  i gyfeiriad  y trên  ag  mi  roes  fog  signals  ar  y rêL 
Mi  redodd  wedyn  ac  mi  roes  un  arall  ì lawr.  Mi 
gychwynodd  y drydydd  waith  ond  V odd  y trên  wedi’i 
gyradd  o,  'd  odd  dim  amsar  i rhoi  hì  ’n  ffast  ag  mi 

orweddodd  ar  y llwybyr  gan  ddal  y fog  signal  a’i  law 
ar  y rêì  nes  V oedd  Iwynlon  yr  injian  bron  v/edi*i 
chyradd  hi.  Mi  glywodd  yr  ergydion,  a gweld  y 
gwreichîon  yn  neidio  o’r  haearn  wrth  i*r  brakes  weithîo. 
Mi  wydda  fod  y trên  wedi  hachub,  ag  mi  ddiolchodd 
iV  nefoedd  ar  i linia  ynghanol  yr  eira. 

Grace.  Mi  wyddwn  i cyflawna  nhad  i dd’ledswydd 
pa  mor  gyfing  bynnag  fydda’r  amgylchiad. 

Beti.  Mi  ’rodd  o’n  gwybod  beth  i ’neud,  er  na 
fedra  fo  ddim  siarad  Sasnag. 

William.  Mi  gerddodd  Robat  Williams  yn  ol  at  y 
trên.  Erbyn  hyn  ’rodd  y dreifars  o*r  giard  trwy  help 
rhai  o*r  passinjyrs  wedi  symud  y garrag.  Ar  ol  clirio’r 
lein  mi  ofynodd  rhiw  ŵr  bynheddig  am  y dyn  odd  wedi 
hachub  nhw,  ac  mi  aeth  Jones,  y Giard,  a*r  hen  ŵr  ato 
fo.  ’Rydach  chi  wedi  safio’n  bywyda  ni,  medda  fo 
wrth  Robat  Willliams,  ag  mi  gewch  glywad  ym  mhellach 
oddiwrth  fy  nghyd  Ddirectors  a minnau  am  hyn.  Deu- 
dwch  wrtho  fo,  Jones,  medda  Robat  Wiìliams,  nad  ydw 
i ddim  yngwasanaeth  y Cwmpeini,  ac  eglurwch  yr  achos 
iddo  fo.  Mi  synwyd  y gŵr  bynheddig  pan  ddalltodd 
o’r  amgyîchiad  ag  mi  ath  a fo  i’r  stesion.  Ma’ch  tâd, 
Grace,  wedl’i  alw  i*r  office  i wynebu’r  giafíar  newydd 
a’r  Directors,  ag  ma’r  Stesion  Mastar  hefo  nhw  fel 
cyfieithydd.  Wn  1 ddim  be  sy  wedi  pasio,  gan  *y  mod 
i wedi  rhedag  yma  i ddeud  yr  hanas  wrthoch  chi.  Mi 

wyddwn  i y teimlach  chl’n  bryderus  am  i’ch  tad  ddwad 
yn  ol  pan  welach  chi  íod  y lleuad  yn  twnnu  aV  nlwl 
wedi  codi. 

Grace.  Mi  ’rydw  i*n  diolch  o ’nghalon  i chi.  Ydi» 
trwy  drugaradd,  ma’r  niv/l  yn  codi  ym  mhob  cyfeiriad 
erb^m  hyn. 

Beti.  Mae  hi’n  ddigon  tywyl!  ar  Wil  acw  o hyd. 
Tasa  fo  wedi  mynd  at  y signals  pen  ddaru  chì  ofyn  iddo 
fo,  William,  fo  fasa  wedi  achub  y trên  a chael  y clôd, 
ond,  hên  lob  oedd  Wil  yrioed. 

William.  Chi  odd  fwya  yn  erbyn  i Wlll  Ifans  fynd 
at  y signals  Beti  Robaits. 

Beti.  Ma’n  anodd  gin  i goelio  mod  i mor  wirion 
a hynny. 

WiUiam.  Rydw  i’n  deud  perfíaith  wir. 

Beti.  Yn  sicir  welwch  chi,  dydw  i ddim  yn  cofio. 
Ond  o ran  hynny  mae  ngho’  i fel  gogor  y dyddia  yma. 

Grace.  Be  ydi’r  gwaeddi  yna  ? 

{Y  tri  tjn  gwrandaw\  a Twmír  p?pur  newydd  yn 
rhuthro  i mewn  ír  ysîafcU  gan  chiotfiji  gap), 

Twmî.  Hwrê ! Hwrê  1 Gwatddwch  hwrê,  Beti 
Robaits. 

Beti.  Be  sy  wedi  cynhyrfu  y tyîvvẃ  têg,  tybad  ? 

Twmi.  Robat  Willlams  sy  wedi  cal  i le  ’n  i ôl,  ac 
ma’r  holl  Bentra’n  gwaeddi  hwrê  I 

William.  Charwn  i ddim  bod  yn  ’sgidia’r  giaflFar 
newydd  yna  heno. 

Beti.  Gobeithio  na  cheith  o mo’i  anfon  i flíwrdd 
cyn  i mi  ífarwelio  a gwallt  i ben  o. 

Grace.  Ydi  nhad  ar  y flfordd  adra,  Twmi  ? 

Twmi.  Mi  fydd  yma  cin  gyntad  ag  y ceith  o ddwad 
gin  y bobol.  Ma  nhw  fel  tasa  nhw  am  i fyta  fo. 

Grace.  Ma’n  well  i mi  ail  osod  y bwrdd  erbyn  y 
daw  o.  ’Stedda  yn  rhwla  oddar  y ffordd,  Twìni. 

Beti.  Ga  i roi  help  llaw  i ti,  Grace? 

William.  Gadwch  iddi,  Beti  Robails.  Mi  ŵr  sut  i 
blesio  Robat  Williams  yn  well  na  neb  arall. 

Beti.  Felly  ! Fydd  hi  ddim  yr  hir  cyn  gwbod 
mesur  dy  droed  ditha  chwaith,  machgian  i. 

(Grace  yn  paratoi  bwyd,  William  a Beti  Roberts  yn 
eistedd  a Twmi  yn  codi  ac  yn  sefyll  wrth  y drws), 

Twmi.  Oes  arnoch  chi  ddim  blŷs  mynd  aV  hanas  i 
Wil  Ifans,  Beti  Robalts  ? 

Beti.  Taw ! y mymryn,  cin  i mi  d’wthio  di  allan 
trw*  dwll  y clô. 

Wiiliam.  Ma’n  siŵr  y cara  Wil  Ifans  glywad. 

Beti*  Mi  geith  ar  ôl  i mí  glywad  yr  hanas  i gid  fy 
hûn  gynta.  Chlyw^als  i ddim  eto  ond  fod  o wedi  saflo’r 
tren. 

Twmî.  Mi  ddeudis  i dipin  oV  hanas  wrthoch  chi. 

Beti.  Dim  gair  ond  gweiddi  Hwrê  ! Hwrê ! ’Dos 
dim  mwy  o newydd  yn  dy  stori  di  nag  sydd  yn  y papura 
’na  wyt  ti’n  werthu. 

William.  Wir,  ma  hi  yn  mynd  yn  hwyr. 

Beti.  Paid  a phoeni,  William.  Mi  gei  di  ddigon  o 
amsar  hefo  Grace  eto. 

(Twmi  yn  agor  drws  y tŷ  ac  yn  gweiddi). 

Twmi.  Hwrê  f Dyma  yr  hen  gongcring  hiro  wedi 
dwad. 

{Robert  Willíams  yn  dyfod  i mewn  ír  ystafell  a phawb 
yn  ei  longyfarch.  Grace  yn  cymryd  ei  het  ai  gôt. 
Beti  Roberts  yn  paratoi  y gadair  freichiau  iddo. 
Yntau  yn  eistM  ai  wyneb  at  y dorf  ac  yn  amneidio 
ir  lleill  eis-'  tedd.  Grace  wrth  y bwrdd  yn  sefyll. 
Twmi  wrth  y drws  ar  ddau  arall  yn  eistedd). 

Grace.  Diolch  am  eich  cael  adra  yn  saff,  ’nhâd. 

R.W.  Oes,  mae  gynon  ni  le  mawr  i ddiolch,  ngen- 
ath  i. 

William.  Mi  gywsoch  ych  croesholi  n galad,  mae 
arna  i ofn. 

R.  W.  Mi  ’rydw  i wedi  dyfetha  fy  Sasnag  hefo  nhw. 
Ond  ’rodd  y Drector  yn  ŵr  bynheddig  mor  hynaws 
’rodd  pawb  yn  teimlo  yn  reit  hamddenol  yn  i gwmpeini 
o,  ond  yr  hen  giaííar  yna. 

BetL  Eitha  gwaith,  yr  hen  scrwb  budur. 

R.  W.  Mi  geith  i yrru  adra  at  ei  deulu  i hun,  rydw 
i’n  credu. 

Beti.  Tywydd  têg  ar  i ol  o. 

Twmi.  Hwrê ! 

Grace.  Da  chi  I porthwch  dipin  llai,  ne  mi  ddrys- 
wch  bregath  *y  nhad. 

R.  W.  Paid  a’i  dwrdio  nhw,  ’ngenath  î.  Ar  61  fy 
holi  a ’nghroesholi,  ac  iV  Stesion  Mastar  gyfieuthu,  fe 
droes  y Drector  at  y giaífar  newydd  ac  mi  ddeudodd 
betha  chwerwon  wrtho  fo.  Wir,  ydw  i ddim  yn  siŵr 
baswn  1 yn  lecio  i hail  adrodd  nhw,  taswn  i yn  i cofio 
nhw, 

Beti.  Dos  dim  isio,  Robat  Williams.  Mi  wyddon 
ni’n  lled  dda  erbyn  hyn  be  fydd  y Saeson  yn  ddeud  pan 
fydda  nhw  wedi  gwylltlo. 

R.  W.  Y dlwadd  fu  i’r  gŵr  bynheddig  drol  ata  i a 
deud  fod  o yn  dymuno  i mi  aros  yng  ngwasanaeth  y 
Cwmpeini.  Mae’n  ddrwg  gin  i nas  galla  i ufuddhau 
i’ch  cais,  meddwn  inna.  Rydw  i’n  erfyn  arnoch  chi, 

medida  fo  wedyn,  ddwad  yn  ol  at  y gwaith  ’rydach  chi 
wedi  i gyflawni  am  gymaint  o flynyddodd  gyda’r  fath 
ofal.  Ma’n  wîr  annodd  ych  gwrthod,  meddwn  inna 
wedyn,  ond  yn  gydwybodol,  rhaid  gneud. 

Betî,  Robat  Williams  bach  ydach  chi  yn  dechra 
drysu? 

{Rohert  IV illiams  yn  codi  ar  ei  draed  gan  loynebu  y 
gynnulleidfa). 

R.  W.  Ma  llawar  o blatelayers  y Cwmpeini,  Syr, 
meddwn  i wrtho,  yn  euog  oV  un  bai  a minna,  sef  i bod 
nhw  yn  Gymru  uniaith  ac  wedi  colli  i Ile  mewn  canlyn- 
iad.  Dynion  fuont  yn  onast  y cyflawni  i dyledswydd 
am  flynyddodd.  Dynion  na  fuo  ’rioed  ’run  gŵyn  yn  i 
herbyn.  Amheuwyd  yrioed  mo’i  diwydrwydd,  i medar 
na’u  gonestrwydd  nhw.  Ma  nhw  heno  ar  y clwt,  a 
rhai  o honyn  nhw,  *r  ydw  i’n  ofni,  na  wyddan  nhw 
ddim  ple  i droi  i ynnill  i bara.  Ac  hyd  nes  y ceith  fy 
nghydweithwyr  yr  un  cynnig  ag  a roddir  i minna,  ’dalla 
i ddim  yn  gydwybodol  fynd  yn  ôl  ar  y lein. 

Beti.  Da  iawn,  Robat  Williams.  Rodd  Wil  yn 
deud  bob  amsar  nad  odd  dim  gwlanan  yn  ych  cyfan- 
soddiad  chi. 

Grace.  Be  fuo’r  diwadd,  ’nhad  ? 

R.  W.  Addo  ymchwiliad  trwyadl  fory.  ’Rydw  i 
yn  credu  y byddwn  i gyd  yn  mynd  yn  ôl  at  yn  gwaith 
ddechra’r  w’thnos. 

Beti.  Ystyn  fy  shawl  ì mi,  Grace,  gâl  i mi  fynd  aV 
hanas  i Wil. 

{Grace  yn  rhoddi  shawl  am  dani  a Beti  yn  myned  tuar 
drws  gan  droi  yn  ol  at  Robert  Williams), 

Beti.  Nos  dawch  yr  hen  gyfaill  fíyddlon.  Mi  gofia 
i am  danoch  chi,  tra  bydd,  tra  bydd — tafod  yn  y 
nghêg  i. 

{Yn  mynd  allan  a Twmi  yn  symud). 

Wiiliam.  titha  am  fynd? 

Twmi.  Ydw,  rhag  ofn  bod  nhw  yn  gneud  colcarth 
tuaV  steslon.  Nos  dawch,  Robat  Williams.  Nos 
dawch,  Grace.  Nos  dawch,  William.  {Yn  siarad  yng 
nghlust  William  wrih  basio),  Cymrwch  ofol  o Grace  ! 

{Twml  yn  rhedeg  allan  a William  yn  bygwth  ei  daro). 

Wiiliam.  W^ir,  rhaid  i minna  fynd. 

Grace,  Rhoswch  am  dipin  bach. 

Wiiîiam.  Beth  os  oes  fy  eisio  tuaV  stesion  ? 

R.  W.  la,  well  i chi  fynd,  William. 

Wiiliam.  Be  ddeudwch  chi,  Grace  ? 

Grace.  Gnewch  eich  d’Iedswydd. 

Wiiliam.  Ar  ol  siampal  Robat  WiIIiams  mi  fydda 
yn  gwilydd  i neb  neud  Ilai. 

R,  W.  Nos  dawch,  WiIIiam. 

(Grace  yn  symud  ac  yn  ffarwelio  a William  wrth  y 
drws.  Mae  yn  gwylied  William  yn  myned  allan. 
Robert  Williams  yn  agor  ei  lyfr.  Grace  yn  dyfod 
yn  ol  ax  ol  caur  drws). 

Grace.  Ma’r  rhew  wedi  mynd,  ’nhâd. 

R,  W,  Ydi,  a*r  niwl  wedi  mynd,  a’r  giaffar  newydd 
wedi  mynd,  ond,  mae  oes  y byd  i’r  “ Hen  laith.” 

David  Owen 


Cymeriadaa. 

Hen  lanc,  40  oed,  hynod  flêr  yr  olwg 
amo.  Ei  ddillad,  el  wallt  a’i 
wyneb  yn  llwyd  oddiwrth  Iwch  y 
felin. 

- Geneth,  24  oed,  wedi  dod  allan  am 
dro  gyda  dwy  eneth  aralL  Ei 
gwisg  yn  hynod  drefnus  a thwt. 


Mary 


Y Melinydd 


Tyr  Melinydd,  toedi  ei  ddodrefnu  ar  ddull  hwthyn, 
ond  fod  popeth  yn  hynod  flcr,  Llestri  tê  a dysglau  ar  y 
bwrdd  ar  draws  eu  gilydd.  Padell  ar  un  gadair  a chadach 
llestri  ar  ei  chefn.  DiIIad  Daüid  Owen  ai  het  Iwyd  ar 
gadair  arall.  Côt,  gwasgod^  a chlôs  ar  y llawr.  Hen 
lyfrau,  a phibelU  a drycK  u brwsh  gwallt  ar  y shilff  wrth 
ben  y tân.  Darn  o dorth  a chyllell  ar  fwrdd  arall.  Po- 
peth  wedi  hanner  eu  cuddio  gan  Iwch.  Tepot  a thecell 
wrth  y tân.  Ysgub  lawr  wrth  y pared.  Drws  yr  ystafell 
ar  yr  ochr  chwith  ir  Ilwyfan  yn  agos  íV  tân. 

Mary  (geneth  ieuangc)  yn  dyfod  i mewn  yn  sydyn,  wedi 
ei  gwihio  ir  ystafelU  a chlywir  y drws  yn  cael  ei  gau  tu 
cefn  iddi.  Try  hithau  a rhêd  yn  ôl  a cheisia  agor 
y drwst  ond  metha.  Gwelir  oddiwrth  ei  gwisg  mae  wedi 
dyfod  allan  am  dro  y mae. 


Mary.  (Yn  ceisio  agor  y drws).  ’Gorwch  ‘genncd  I 
Be  dl’ch  meddwl  chi  yn  cauV  drws  arna  i. 

{Clywir  Ileisiau  genethod  yn  chwerthin  o'r  tu  allan). 

Nid  matar  i chwerthin  ydi  cael  fy  nghau  mewn  tŷ  hen 
lanc,  nad  oes  dim  dynas  yn  cael  dwad  dros  i orddrws  o. 

{Chwerthin  iio  glywed  drachefn), 

Tasa  waeth  bod  mewn  fíau  llewod  ! Beth  os  ca*i  nal 
yma.  (Yn  sefyll  wrthy  drws).  Maggie  bach,  ’gorwch. 
{Dim  ateb),  All  right ! mi  ddeuda  i wrth  Robert  hefo 
pwy  yr  aethoch  chi  am  walk  nos  Ferchar ! {Yn  fwyn- 
aidd)  ’Gorwch  gennod  bach,  please.  {Yn  sarüg)  OV 
gora,  peidiwch,  yr  hen  betha  cwta,  gwael,  hyllion  i chi. 

{Mae  yn  gwrando,  ond  yn  clywed  dim,  Yna  yn  eis'- 
tedd  ar  gadair  gan  gymeryd  ei  chadach  poced  fel 
pe  hai  am  wylo), 

Os  daw  y M’linydd  i mewn  mi  feddylith  mae  dwyn 
rhwbath  Vydw  i—ond,  does  yma  ddim  llawar  i ddwyn 
heblaw  llwch.  Be*  ddaw  o hona  i?  {Yn  cuddio  ei 
hwynebt  yna  yn  dywedyd  yn  benderfynol),  ’Tydw  i ddim 
am  grio,  mi  ddangosa  i nad  os  arna  i ddim  ofn  unrhyw 
ddyn. 

{Yn  cerdded  ar  hyd  yr  ystafell  gan  sylwi  ar  fterwch 
y lle), 

Bobol  annwyl ! Mae  yma  le  blêr,  mi  glywis  na  fuo 
’run  ddynas  yma  ers  blynyddoedd.  {Yn  canfod  llwch 
ar  ei  menyg),  Ac  mae’n  amlwg  fod  hynny’n  wir.  {Yn 
symud  at  shilff  ger  y tân  gan  afael  mewn  pibell),  Cetyn 
reit  dda,  ond  fod  o’n  fudur.  {Yn  ei  ddal  dan  ei  thrwyn^ 
ar  llwch  yn  gwneuthur  iddi  besychut  yna  yn  ei  thaflu  yn 

olar  y shilff),  Mae  gormod  o ysbryd  fy  mam  yna  î,  i 
fyw  mewn  llwch  heb  geisio  twtio  tipin. 

{Yn  tynnu  ei  het,  ei  menyg,  ai  jackst,  gan  eu  gosod 
yn  ddestlas  ar  gadair,  yna  yn  torchi  ei  llewis,  gafael 
mewn  ysgub  llawr  a dechreu  ysgabo,  y llicch  hron  ai 
mygu). 

Llwch  oesol ! Mae  ma  le  difrifoi.  (Yn  taflu  dail  o*r 
tepot  ar  y llawr  gan  ysguho  drachefn,  Yn  codi  dilledyn 
oddiar  y llawr).  Côt  dda  ynghanol  y llwch  I Feddyl- 
iodd  rhagluniaeth  ’rioed  i ddyn  fyw  heb  wraig  i edrach 
ar  i ôl  o.  {Yn  rhoddi  y gôt  yn  dwî  ar  gadaír  ac  yn  codi 
gwasgod  ifyny),  Dìm  ond  tri  botwm, — gwasgod  hen 
lanc  mae’n  ddigon  amlwg.  {Yn  rhoi  y wasgod  ar  y 
gadair,  ac  yn  codi  trowsus  a thwll  mawr  mewn  un  pen*- 
lin  ; yn  gwthio  ei  llaw  trwy  y twll).  Os  gwisgith  o hwn, 
mae  o’n  siwr  o’r  cricymala.  (1«  codi  hei  ai  dodi  ar  y 
dillad),  Fuo  rhein  yrioed  mor  dwt  ar  ol  gadael  dv/ylo’r 
teiliwr.  Mi  ddylswn  chwilio’r  pocedi.  Mi  fydd  mam 
yn  gneud  bob  amsar.  {Yn  edrych  ar  y Hestri).  Digon 
o lestri  i lenwi  trol  potivvr,  a’r  cwbwl  eisio  i golchi. 

{Yn  rhoi  dŵr  dr  iecell  mewn  llesîr  ac  yn  dechrea 
golchir  llestri.  Maer  locket  sydd  yn  hongian  wrth 
gadwyn  am  ei  gwddf  ar  y ffordd.  Tyn  y gadwyn 
oddiam  ei  gwddf  gan  ei  dodi  ynghyd  dr  lockd  ar  y 
shilff  gerllaw  y bibell.  Dechreua  garm  **  Tên  y MeU 
inydd**  wrth  olchtr  llestri). 

Os  doi  di,  fy  anwylyd, 

rm  gwneud  yn  ddedwydd  ŵr, 

Cei  gariad  y melinydd 
Tra  try  yr  olwyn  ddŵr. 

{Yn  araf  agorir  y drwst  a daw  Daüid  Owen,y  Melin-- 
yddf  i mewn.  Edrycha  yn  syn  ac  yn  ffyrnig  ar 
Mary,  yr  hon  sydd  yn  hollol  anwybodol  oU  bresenoldeb. 
Golwg  blêr  sydd  ar  Daüid^  ei  ddillad  ai  wyneb  yn 
llwyd  oddiwrth  flawd  y felin.  Daw  ymlaenf  gan 
sefyll  rhwng  Mary  ar  gadair  lle  dodasid  ei  jachet 
ai  het). 

Davîd«  {Mewn  Ilais  awdurdodoì).  Hylo  I Be  ’dach 
chi  yn  neud  yma  ? 

{Mary  yn  dychryn  ac  yn  rhoi  bloedd.  Yna  yn  symud 
o*r  naill  du  ac  yn  frysiog  yn  tyrmu  ei  Ilewis  i lawr 
gan  edrych  yn  ddychrynedig). 

Mary.  Mi  a’i  aîlan  y munud  yma. 

{Ceisia  afael  yn  ei  hetf  ond  saif  y melinydd  rhyngddi 
dr  gadair  gan  ei  rhwystro). 

Davîdi«  0 ble  y daethoch  chi  ? 

Mary.  Oddi  allan,  wrth  gwrs, 

{Ceisîa  eto  gyrhaedd  ei  hetf  ond  mae  Daüid  yn  symud 
y gadair  ac  yn  sefyll  rhwng  Mary  a hi). 

David.  Sut  y daethoch  chi  i miawn  ? 

Mary.  Os  ca  i fynd  allan  am  funud,  mi  ddangosa  i 
chi  sut  y dois  i miawn. 

David.  Felly. 

Mary.  Ga  i ’nillad  os  gwelwch  chi*n  dda,  Syr  ? 

David.  Na  chewch. 

Mary.  0V  gora,  mi  a i allan  hebddyn  nhw. 

{Rhed  Mary  at  y drus  gan  getsio  ei  agor^  ond  chwardda 
y Melinydd  am  eí  phen), 

David*  ’Gorith  y drws  ddirn.  Mae  o wedi  neud  i 
ddal  lladron. 

Mary»  {Yn  ddlgalonnus).  Ydach  chi*n  meiddio 
’ngaiw  i yn  üeidar  ? 

David,  Wn  i ddim  nes  ca*i  weld  be  sy  yn  ych 
pocad  chi. 

Mary.  Rhag  cwilidd  i chi’n  fy  insultlo  i. 

David*  Trowch  ych  pocad  tu  chwynab  allan. 

Mary.  Na  wnaf.  Rhag  cwilidd  i chi,  ddyn. 

David.  O'  ’r  gora,  mi  geith  y plisman  ych  chwilio. 

Mary.  Y pÜsman  ! Be  ddaw  o hona  i.  Does  gin 
i ddim  yn  perthyn  i chi.  Drychwch  arnyn  nhw. 

(yn  dodi  cynnwys  ei  phoced  ar  y btordd.  Y Melinydd 
yn  syîìmd  ymlaen,  hìihGU  yn  eu  dal  i fyny  un  ac  un 

0*1  ftaen,  fel  y gall  y gynuUeidfa  hefyd  eu  giotled. 

Mary  yn  dal  pocket  hand^crchief  oi  ftaen), 

David.  Rhy  fechan  i fynd  am  fy  nhrwyn  i. 

Mary.  Mae  gynoch  chi  drwyn  go  fawr.  {Yn  dang^ 
0$  gwniadar).  Beth  am  hwn?  {Y  Melinydd  yn  ysgwyd 
ei  ben). 

David.  Beth  sy  yn  y llyfr  yna?  {Mary  yn  agor 
needle^case  bychan).  Del  ofnadwy.  Be  ’dyn  nhw  ? 

Mary.  Nydw^^dda  dur,  a phinna,  a siswrn  bach. 
{Yn  edrych  arno).  Fuo  gynnoch  chi  Vun  ’rioed.  Ma’n 
hawdd  gweld  wrth  ych  dillad  chi. 

(yn  agor  ei  phwrs.  Y Melinydd  yn  edrych  i mewn  iddo). 

David.  Tair  ceiniog  wen  a stamp  dima.  Rydach 
chi  yn  gweuthog  iawn.  Yda  chi  newydd  werthu 
mochyn  ? 

Mary.  Naddo,  ond  rydw  i wedi  dwad  i miawn  i’r 
cwt.  {Mae  yn  dychwelyd  y pethau  tw  phoced). 

David.  Be  sy’n  y pocedi  erill  ? 

Mary.  Does  gen  i ddim  ond  un  bocad. 

David.  Dlm  ond  un  bocad ! 

Mary.  Ydach  chi’n  fodlon  i mi  fjmd? 

David.  Be  nath  i chi  dorri  miawn  i’r  tŷ,  a drysu 
petha.  Fedra  i byth  gael  hyd  i ddim  ’rwan. 

Mary.  Twtio  tipin  bach,  a chodi’r  diliad  oddiar 
y llawr. 

David.  Doedd  dim  isio  i symud.  *Roeddan  nhw*n 
iawn  lle  roeddan  nhw. 

Mary.  Os  na  cha  i fynd  allan,  mi  weudda  i ar  fy 
íírindia. 

David.  Ma  nhw  wedi  rhedag  am  eu  bywyd. 

Mary.  Roeddan  nhw  yn  Iwcus  iawn  yn  medru. 

David.  Gorfíennwch  ych  gwaith.  Dysgu  i chi 
dorri  i miawn  i nhŷ  i. 

Mary.  Be  di*ch  meddwl  chi  ? 

David.  Gorfíennwch  olchi’r  llestri. 

Mary.  Na  naf ! 

David.  Rydach  chi  wedi  golchi  mwy  na*u  hannar 
nhw. 

Mary.  Gneud  hynny  i blesio  f’hun  ddaru  mi. 
David.  Gorfíennwch  nhw  i ’mhlesio  inna. 

Mary.  Na  naf. 

David.  0*r  gora,  does  arna  i ddim  brys, 

( Vh  eîstedd  yn  hamddenol  ar  gadair,  gan  oleu  ei  getyn), 
Mary.  Na  finna,  chwaith. 

{Yn  plethu  ei  breichiau^  ac  eistedd  gyferhyn  ag  ef), 

David*  Pa  faint  o amser  ydach  chi  am  aros  fel  yna 

Mary.  Rhiw  wythnos  ne  ddwy,  fel  byddai’n  teimlo. 

Davìd.  Felly  ! Ma  digon  o blwc  yn  ’ngennod  yr 
oes  yma. 

Mary«  Oedda  nhw’n  wahanol  pan  oeddach  chi’n 
ifanc,  drigian  mlynadd  ’nol  ? 

David«  ’Roeddwn  i heb  y ngeni  *r  amsar  honno. 

Mary.  Sut  y medrwn  i gesio’ch  oed  chi  trw  gim- 
mint  o Iwch  ? 

David.  ’Rydw  i wedi  colli  llawar  o sport  wrth  gadw 
merchaid  allan  o’r  tŷ  ’ma. 

Mary.  Ond  ’rydach  chi  wedi  safio  llawar  o draflarth 
i’r  merchaid. 

David.  ’Roeddach  chi’n  lecio  cymryd  trafîarth  cln 
i mi  ddwad  i miawn. 

Mary.  Plesio  f’hun  oedd  hynny,  ’rodd  yma  le  mor 
flêr.  (Yn  edrych  ar  y llestrî).  Ga’i  orflan  y ’ngwaith  ? 

David.  Na,  ’dos  dim  isio. 

Mary.  Fedra  i ddim  gadal  ’y  ngwaith  ar  hannar  i 
orflan.  Closiwch  oddar  y ffordd.  {Yn  rhoi  hergwd 
iddo,  ac  yn  ail  ddechreu  golchi  y Ilestri). 

David.  Un  garw  am  ych  fíordd  ych  hun  ydach  chi 
mi  welaf . Un  o ferchaid  y syfíragetars  ydach  chi  ? 

Mary.  Tendiwch  chi,  dos  dim  tryst  na  ro’ich  tŷ 
chi  ar  dân  os  na  gorwch  chi’r  drws. 

David.  Dos  dim  brys.  Dydw  i ddim  am  ych  trol 
chi  allan. 

Mary.  Fydd  dim  isio.  Dim  ond  agor  y drws. 

Davîd.  Mi  nath  un  enath  ffals  dro  budur  hefo  mi. 

Mary.  ’Rodd  yn  gwilidd  mawr  iddi  hi. 

David.  Mi  ddigis  i wrth  holl  ferchaid  Efa  o’i 
hachos  hi. 

Mary.  Tro  gwael  odd  condemni’r  holl  stock  ar  ol 
gweld  dim  ond  un  patrwm. 

David.  ’Roedd  hi’n  wahanol  iawn  i chi. 

Mar^.  Felly ! ( Yn  estyn  y cadach  llestri),  Sychwch 
y llestri  ar  ôl  i ml  golchi  nhw. 

David.  Mi  *na  i ngora. 

(Vn  cymeryd  plât  mator,  ac  yn  gafael  ynddo  tuû  sychu. 
Y mae  yn  hynod  drwsgl,  Y plât  yn  syrthio  o*i  law 
ar  y llawr  ac  yn  torri  yn  ddarnau). 

Mary.  Ydi’r  grepach  arnoch  chi?  {Y  ddau  yn 
codiT  damau). 

David.  Mae  digon  o lestri  eto  yn  y siambar.  {Yn 
ail  ddechreu  eu  gwaith). 

Mary.  Triwch  fod  yn  llai  trwsgwl  y tro  nesa. 

David.  Rydach  chi*n  debig  i mam. 

Mary.  Tybad  mod  i*n  edrach  nhên  iawn  ? 

David.  Am  ych  bod  chi’n  i golchi  nhw  mor  lân. 
{Yn  ochneídio),  Tlws  iawn  hefyd. 

Mary.  Beth  ? 

David.  Y pictiwr  ar  y gwpan  yma. 

Mary.  (Yn  siomedig).  0!  Hynny  oeddach  chi’n 
f eddwl  ? 

Davîd.  Welis  i mo’r  pictiwr  ar  ol  i mam  farw. 
Mary.  Faint  sy  ar  hynny  ? 

Davìd.  Rhyw  chwe  blynadd. 

Mary.  Ac  heb  olchi’r  Ilestri  ars  chwe  blynadd. 
Giriwch  y rhein  at  y dressar. 

{Daüid^  gyda  thrafferth  mawr  yn  carwr  llestri,  au 
dodi  ar  y bwrdd), 

David.  Gwaith  reit  galad  a thorris  i ddim  un. 

Mary.  {Yn  awdurdodol),  Brysiwch  ! Styriwch  I 
{Mae  yn  dyjfod  dr  gweddill  ati). 

Davìd.  Peidiwch  a ’nychryn  i rhag  ofn  i mi  dorri 
rhain  eto. 

Mary.  Ma  nhw’n  edrach  yn  dipin  gwell. 

Davîd.  Golwg  dda  dros  ben  sy  arnyn  nhw. 

Mary.  Ystynnwch  fy  het  a’m  jacket,  os  gwelwch 
yn  dda. 

Davîd.  Be  di’r  brys  ? Ma  hl’n  gynnar  iawn, 

Mary.  {Yn  awdurdodol).  Fy  het. 

{Daüid  yn  ei  hesiyn  yn  anfodlon,  ac  yn  dal  y jacl^ct  tra 
rhydd  Mary  ei  het  am  ei  phen,  yna  yn  ei  helpu  i'w 
rhoddi  am  dani). 

Davîd.  ’Newch  chi  ddim  addo  dwad  yma  i dwtio 
tipin  bach  eto  ? 

Mary.  P’run  di’ch  dwrnod  golchi  chi  ? 

David.  Fu  gin  i ’run  ’rioed. 

Mary.  Rhaid  cael  dwsin  i neud  y gwaith  felly. 

David.  Na ! ’Rydach  chi’n  ddigon  ych  hun.  Be 
di’ch  henw  chi  ? 

Mary.  Enw  hyll  iawn.  Ddeuda  i mono  fo. 

David.  Mae  amball  ferch  ifanc  ddel  ag  enw  ddigon 
hyll  arni  hi.  Mae’n  debyg  ma  dyna’r  rheswm  ma  nhw 
mor  barod  i newid  i henwa. 

{Mary  wedi  twtio  ei  hun,  yn  barod  i gychwyn  ar  ol  rhoi 
ei  menyg.  David  yn  ei  gwylio  yn  ofalus). 

Mary.  Agorwch  y drws. 

David.  ’Rodd  yn  annodd  iawn  gin  i ollwng  unrhyw 
ferch  i’r  tŷ  yma,  ond  mae’n  anhawsach  o lawar  gin  i 
agor  i’ch  gollwng  chi  allan. 

Mary.  Faswn  i’n  meddwl  ma  parod  iawn  fasa  chi 
i ollwng  lleidar  allan. 

David.  ’Doeddwn  i ddim  yn  meddwl  hynny  am 
danoch  chî  a deud  y gwir,  rwan. 

Mary.  O’r  gora.  Ysgydwch  law.  {Yn  ysgwyd 
dwylaw  au  gilydd). 

Mary.  Ffarwel  ! 

(Mary  yn  mynd  allan.  David  yn  edrych  ar  ei  hoU  yna 
yn  caur  drws  a golwg  ddigalon  arno.  Yn  ochneidio, 
ac  yna  yn  eistedd  ar  gadair). 

David.  Fuo  mi  rioed  yn  teimlo  mor  ddlgalon.  Wn 
i ddim  be  di’r  achos.  Fel  taswn  i wedi  colli  rhwbath, 
wn  i yn  y byd  be  chwaith.  Tybad  mod  i’n  edrach  yn 
drigian  oed. 

{Yn  symud  ac  yn  edrych  yn  y drych). 

Llwch  y felin  yn  rhoi  lliw  henaint. 

( Yn  gafael  mewn  cadach  ac  yn  sychu  y llwch  oddiar  ei 
wyneb  ; yna  yn  brwshio  ei  wallt  a rhoi  colar  lân. 
Edrych  yn  y drych  a gwêl  fod  golwg  ieuengach  arno). 

Gresyn  ofnadwy  iddi  hi  ngweld  i mor  flêr,  ond  wela  i 
byth  moni  hi  eto,  mi  wn.  Dos  dim  i neud  ond  cesio 
tynnu  cysur  o’r  cetyn  cwta. 

{Yn  chwilio  ei  bocedi  am  ei  bibell  ond  yn  methu  dyfod  o 
hyd  iddi.  Yna  yn  estyn  am  y bibell  ar  y shil0  ac  yn 
çanfod  lochet  Mary  wrth  ymyl  y bibell). 

Hylo ! Locet  aur,  a chain  aur  hefyd.  Sut  ceith  hî 
nhw?  Wn  i ’ny  byd  mawr  yma  be  ydi  *i  henw  hi. 
Ella  fod  drecsiwn  yn  y locet. 

{Yn  agor  y locket  ac  yn  darllen), 

“ Rhodd  i Mary  oddiwrth  Tom.”  (Vh  brudJ).  Roeddwn 
i’n  ofni  fod  gynni  hi  gariad.  {Yn  syllu  aryllun),  Llun 
sowldiwr.  Yr  hen  Weîsh  Ffiwsiliars  yna  eto.  Ma  nhw 
ar  y blaen  bob  amsar.  Be  maV  gennod  *n  i weld  yn  y 
cotia  cochion  tybad  ? Ond  felly  ma  nhw.  {Yn  syllu 
ar  y Ilun),  Un  hyll  ofnadwy  hefyd ; gwynab  main,  tena, 
a mwstas  fel  llafn  bladur  ar  i draws  o.  Criadur  disylw 
iawn,  ac  yn  edrach  cyn  llwyted  a sach  peilliad.  Tydi 

0 ddim  gwerth  edrach  arno  fo.  Y gôt  goch  ydi’r  peth. 
Mae  o yn  Iwcus  iawn  yn  câl  genath  mor  fedrus  a 
hardd  yn  gariad. 

{Yn  cauy  lochtt.  Clywir  cnoc  ar  y drws.  Gwelir  y 
drws  yn  agor  a Mary  yn  dyfod  yn  ol), 

Mary.  Maddeuwch  i mi  am  ddwad  yn  ol.  Wedi 
colli  fy  locet  ’rydw  i. 

David.  ’Rydach  chi  wedi  cynhyrfu  ’n  arw. 

Mary.  Ma  gin  i afal  mawr  yni  hi. 

David«  Ma  hynny’n  amlwg  iawn.  {Yn  dal y lochet 
o*í  blaen),  Dyma  hi. 

Mary,  Mae’n  dda  gin  i chael  hi.  Diolch  yn  fawr 

1 chi. 

David.  {Yn  ei  rhoddi  iddi).  “ Rhodd  i Mary  oddi- 
wrth  Tom/* 

Mary.  Beth  odd  ych  busnas  chi  ’n  i hagor  hi  ? 

David.  Edrach  odd  enw  a drecsiwn  tu  miawn. 
Wyddwn  i yn  y byd  lle  i hanfon  hi. 

Mary.  Newch  chi  fadda  i mi  am  fod  mor  groes. 
’Dodd  dlm  modd  gwbod  heb  i hagor  hi. 

David.  Peidiwch  a poeni.  Rhaid  i ddyn  ddiodda 
petha  bryntach  o lawar  cyn  bydd  o wedi  cyrradd  tri- 
gian  oed. 

Mary.  Sut  y drysis  i gimint,  ’tydach  chi  ddim  yn 
edrach  yn  ddeugian  oed  rwan.  Be  sy  wedi  gneud 
cimint  o wahaniaeth  ynnoch  chi  ? 

David.  Wash,  a brwsh,  a cholar  lân. 

Mary.  Cofiwch  chitha  beidio  esgeuluso  y toash  a’r 
brwsh  lawn  cimint  yn  y dyfodol. 

David.  Pwy  ydi  o — gŵr  y gôt  goch  ? 

Mary.  Ond  Tom  ydi  o. 

David.  Tydw  i fawr  nes  iV  lan. 

Mary.  Mi  rydw  i yn  ffond  iawn  o Tom. 

David.  Felly  gallswn  i feddwl. 

Mary.  Wedi  tyfu  fyny  hefo’n  gilydd,  heb  fírae 
erioed,  nes  y daru  o listio  at  y sowldiwrs. 

David.  Yr  hen  stori, — ^fírae,  ac  wedyn  listio. 

Mary.  Sowldm’T  odd  *i  dad,  a phan  dorrodd  y 
rhyfal  mi  fynnodd  Tom  bach  fynd  at  y sowldiwrs. 

Davîd.  Tom  bach,  yn  wir* 

Mary.  Gofid  mawr  odd  i mi,  pan  ath  Tom  i ffwrdd 
a phryderus  iawn  oeddwn  i wrth  edrach  am  i enw  fo 
ymysg  y cleifion  aV  lladdedigion. 

David.  Gobeithio  ’i  fod  o*n  gwerthfawrogi  ’ch  gofal 
a*ch  pryder. 

Mary.  Charwn  i byth  fynd  trw  gimint  o brydar  eto 

David.  Rhald  i chi  neud  os  priodwch  chi  sowldiwr. 

Mary.  Na  i byth  briodi  sowldiwr. 

David.  Beth ! 

Mary.  Ma  bod  yn  chwaer  i sowldiwr  yn  llawn 
digon  o boen. 

David.  Nid  ych  cariad  ydi  Tom  felly? 

Mary.  Nagi.  ’Funig  frawd.  Tydach  chi  ddim  yn 
i weld  o*n  debig  i mi  ? 

{Mary  yn  agor  y lockd  ai  rhoddi  iddo.  David  yn 
edrych  yn  syn  ar  y llun). 

David.  Mae  o run  fath  a chi  *n  union.  Welis  i 
ddim  dyn  harddach  yrioed. 

{Yn  rhoiy  loc^et  iddi,  ac  yn  rhedeg  ai  y drych  gan 
frwshio  ei  wallt). 

Mary.  Be  ’dach  chi  neud? 

David.  Bmshio  ymaith  chwanag  o flynyddodd  f *ein 
ios. 

{Mary  yn  dyfod  yn  ol  ato). 

Mary.  Mae’n  dda  gin  i ’ch  bod  chi’n  lecio  Tom. 

David.  Dos  dim  modd  peidio.  Y dyn  hardda  welis 
i Vioed.  Y mwstas  neisia  hefyd.  Be  sy’n  gneud  iV 
mwstas  sefyll  allan  felna — cŵyr  crydd  ? 

Mary.  Mae  o*n  cael  ei  styriad  yn  debig  i mi. 

David.  Welis  i ddim  cêg  ddelach  ’rioed,  ond  ych 
cêg  chi. 

Mary.  ’Rydw  i am  roi’r  locket  am  *y  ngwddw  rhag 
ofn  i cholli  hi  eto. 

Davìd.  Gadwch  i mi  i rhoi  hi’n  i lle.  D^ma  hi. 

(yin  rhotr  loc^et  am  eí  gwddf  ac  yn  tynnu  pwrs  oi 
boced). 

Mary.  Nos  dawch  I Rhaid  i mi  fynd. 

David.  Nid  cyn  i mi  roi  presant  bach  i chi. 

Mary.  Gobeithio  nad  ydach  chi  ddim  am  f ‘insultio 
trwy  gynnig  arian  i mi. 

David«  {Yn  dat modrwy  rhwng  ei  fysedd).  Ma  hon 
yn  fodrwy  werthfawr  iawn  yn  ’y  ngolwg  i.  Mi  fu’n 
eiddo  i mam  unwaith.  {Yn  ei  rhoddi  iddu  hithau  yn 
edrych  arni  di  hedmygu). 

Mary.  Ma  hi  yn  fodrwy  hardd. 

David.  Welis  i neb  eto  ’n  deilwng  i gwisgo  hi 
ond  chi. 

Mary.  Tydw  i ddim  yn  teilyngu  rhodd  mor  ddrud. 

David.  Gadewch  i mi  farnu  hynny. 

Mary.  Diolch  yn  fawr  i chi. 

David.  Cofiwch  am  hen  lanc  o f ’linydd  unlg  amball 
dro,  wrth  edrach  arni  hi. 

Mary.  *N  wir  rhaid  i mi  fynd.  Mae  hi*n  dechra 
twllu  a’r  ffordd  ymhell. 

David.  Nagi ! Noson  ola,  braf  ydi  hi  heno. 

Mary.  Ma*r  ffordd  i*r  pentra  ’n  unig  iawn. 

David.  Nagi.  Ffordd  lydan  reit  braf  ydi  hi. 

Mary.  Ydach  chi’n  meddwl  i bod  hi’n  saff  i adai  i 
mi  fynd  adra  f ’hunan  ? 

David.  Bobol  anwyl  1 Nag  ydi.  Lle  mae  nghôt 
ora  i? 

{Tra  chwilia  Daüid  am  ei  gôt  rhydd  Mary  y fodrwy 
ar  ei  bys  gan  edrych  arnu  yna  yn  helpu  David  i roi 

ei  gôt  am  dano  ond  yn  cael  peth  trafferth  tw  chael 
iw  lle,  Ar  ol  eî  dwtio  ac  estyn  ei  het  iddo,  Daüid 
yn  agor  y drws  iddi  fynd  allan  gyntaf,  yna  yn 
gwneud  ei  hun  yn  ddel  yn  y drych  ac  yn  ei  dilyn 
allan). 

